title: Boom Street

text: Peli sisältää yksinpelin lisäksi moninpelin, jossa pelaajat voivat ottaa mittaa toisistansa erilaisilla mainittujen pelihahmojen sarjoihin perustuvilla pelilaudoilla.


title: Boom Street

text: Peli sisältää myös The Changing Room -moodin, jossa pelaaja voi muokata oman Mii-hahmon ulkoasua ja ulkonäköä kaupasta ostetuilla asuilla.


title: Boom Street

text: Peli sai pääosin ristiriitaisia vastaanottoja, sillä Metacriticin laskema pistekeskiarvo pelille oli 68/100 ja muun muassa IGN antoi sille arvosanaksi 6/10.


title: Boom Street

text: Metacriticin mukaan arvostelijoiden antamien arvosanojen keskiarvoksi tuli 68/100. Eurogamer antoi pelille arvosanaksi 6/10 kehuen erilaisia pelisarjojen teemoihin perustuvia alueita ja niiden värikkyyttä, mutta kritisoi ottelujen pitkäkestoisuutta, IGN antoi pelille arvosanaksi 7,0/10 kehuen peliä siitä, että se on pitkäkestoisena ja rauhallisena pelinä hyvä kokemus, mutta kritisoi interaktiivisuuden puutetta GameSpot kehui peliä sen tasosuunnittelusta ja suuresta avattavien erikoisuuksien määrästä, mutta kritisoi tylsästä Helppo-moodista ja siitä että pelikokemus ei ollut kovin lautapelimäinen, minkä myötä se antoi sille arvosanaksi 6.0.


title: Boom Street

text: Suomalaisista arvostelijoista Gamereactor antoi pelille 8/10 pistettä kehuen vaihtelua luovaa mielenkiintoista alue- ja osakesysteemiä sekä sitä, että se herättää kilpailuvietin, mutta kritisoi puolestaan sen liiallista monimutkaisuutta nuorempia pelaajia kohtaan ja yksinpelin tylsyyttä.


title: Lenkkipolun luontokirja

text: Lenkkipolun luontokirja on Jussi Viitalan vuonna 2009 ilmestynyt teos. Kirjan kustansi Atena.


title: Aktivistit (elokuva)

text: Aktivistit on vuonna 1939 valmistunut suomalainen elokuva, jonka on ohjannut Risto Orko. Se on sortovuosien aktivisteista kertova historiallinen draama.


title: Aktivistit (elokuva)

text: Alkuteksteissä elokuva omistetaan niiden miesten muistolle, ”jotka henkensä hinnalla nostivat kansamme taisteluun sortajaa vastaan”. Tapahtumat sijoittuvat toisen sortokauden loppuaikoihin, vuosiin 1916–1917. Ensimmäisen sortokauden keskeisiä tapahtumia käsitellyt alkujakso jätettiin elokuvan lopullisesta versiosta pois. Se olisi käsitellyt samoja aiheita kuin samana vuonna valmistunut ja hieman aiemmin elokuvateattereihin ehtinyt elokuva "Helmikuun manifesti".


title: Aktivistit (elokuva)

text: "Aktivistit"-elokuvan kirjapainokohtauksessa oli nähtävissä vaikutteita Nyrki Tapiovaaran elokuvasta "Varastettu kuolema".


title: Aktivistit (elokuva)

text: Elokuvan ensi-ilta oli 9. huhtikuuta 1939 Helsingissä Kino-Palatsissa ja Scalassa. Elokuva joutui sotien jälkeen 1944 esityskieltoon, josta se vapautui 1986. Yksi erikoisluvan varassa järjestetty näytös oli Elokuva-arkistossa vuonna 1959.


title: Aktivistit (elokuva)

text: Elokuva on poliittinen sankarikuvaus, jota toisaalta kiitetään taitavasti tehdyksi, myös aikalaiskritiikissä. Toisaalta sen henkilöhahmot ovat yksiviivaisia.


title: Aktivistit (elokuva)

text: Aikalaisarvioissa keväällä 1939 elokuvaan suhtauduttiin kunnioittavasti mutta kriittisiäkin äänenpainoja kuultiin.


title: Aktivistit (elokuva)

text: Televisioesityksen yhteydessä eräs kriitikko kiittää elokuvaa jännittäväksi, juokkaaksi, hauskaksi, näyttäväksi, romanttiseksi ja vahvasti tyylitelltyksi. Hänen mielestään se ”kestää kansainvälisenkin vertailun”.


Inhimillinen eläin, eläimellinen ihminen: Sosiaalisen käyttäytymisen avaimet on eläintutkija Jussi Viitalan vuonna 2003 ilmestynyt kirja. Teos oli Tieto-Finlandia-ehdokkaana vuonna 2005.


title: Vapaasta tahdosta?

text: Vapaasta tahdosta? Käyttäytymisen evolutiivinen perusta on Jussi Viitalan vuonna 2005 ilmestynyt kirja. Teoksen julkaisi Atena.


title: Fox Networks Group

text: Fox Networks Group (aiemmin Fox International Channels) on 21st Century Fox -mediakonserniin kuuluvan Fox Entertainment Groupin tytäryhtiö, joka omistaa lukuisia televisiokanavia Yhdysvaltain ulkopuolella. Esimerkiksi suomalaisen Fox-kanavan omistaa yhtiön Suomessa toimiva tytäryhtiö Fox Networks Group Oy (aiemmin SuomiTV:tä pyörittänyt Family Channel Oy, jonka News Corporation osti vuodenvaihteessa 2011–2012).


title: Fox Networks Group

text: Marraskuussa 2018 ilmoitettiin, että Fox Networks Groupin mediamyynti siirtyy Sanoma Media Finlandille.


title: Atte Mäkinen (jääkiekkopuolustaja)

text: Atte Adolf Mäkinen (s. 17. toukokuuta 1995 Tampere) on suomalainen jääkiekkopuolustaja, joka edustaa Ligue Magnusin Dragons de Rouenia. Hän on pelityyliltään peruspuolustaja. Mäkinen laukoo oikealta.


title: Atte Mäkinen (jääkiekkopuolustaja)

text: Mäkinen on Tapparan kasvatti. Hän voitti seurassa C-nuorten SM-hopeaa vuonna 2011, jolloin Mäkinen toimi Tapparan varakapteenina.


title: Atte Mäkinen (jääkiekkopuolustaja)

text: SM-liigadebyyttinsä Mäkinen teki kaudella 2011–2012. Hän harjoitteli Tapparan liigajoukkueen mukana jo vuoden tammikuussa 2012 ja teki liigadebyyttinsä 21. tammikuuta 2012 vieraissa Jokereita vastaan vain 16-vuotiaana. Mäkinen sai ottelussa jääaikaa 13.56 minuuttia ja myös yhden kahden minuutin jäähyn estämisestä. Kaikkiaan Mäkinen pelasi kauden aikana kolme SM-liigaottelua. Suurimman osan kaudestaan hän pelasi kuitenkin vielä A-nuorissa.


title: Atte Mäkinen (jääkiekkopuolustaja)

text: Kaudella 2012–2013 Mäkinen ei pelannut yhtään SM-liigaottelua. Hän sai Tapparan miesten joukkueessa tililleen yhden European Trophy -ottelun, mutta pelasi suurimman osan kaudestaan kuitenkin joukkueen A-nuorissa, joiden varakapteenina Mäkinen toimi. Hän pelasi kauden aikana myös neljä Mestis-ottelua lainalla Lempäälän Kisassa tehden yhden maalin. Samassa kuussa Mäkinen teki 2+1-vuotisen jatkosopimuksen Tapparan kanssa.


title: Atte Mäkinen (jääkiekkopuolustaja)

text: Kaudella 2013–2014 Mäkinen pelasi Tapparan SM-liigajoukkueessa kymmenen runkosarja- ja seitsemän ET-ottelua tehden yhden syöttöpisteen. Hän pelasi suurimman osan kaudestaan lainalla LeKissä. Kevätkauden Mäkinen vietti lähinnä Tapparan A-nuorten vahvuudessa. Varsinaisella SM-liigan tulokaskaudellaan 2014–2015 Mäkinen teki 34 runkosarja- ja viidessä playoff-ottelussa tehot 1+2=3. Hän teki myös seitsemässä Mestarien liigan ottelussa yhden maalin, joka oli Mäkiselle ensimmäinen ammattilaissarjapeleissä ja syntyi CHL-avauksessa 21. elokuuta 2014 norjalaista Stavanger Oilersia vastaan. 9. lokakuuta 2014 hän teki SM-liigauransa avausmaalin Porin Ässiä vastaan. Mäkinen palkittiin ottelun "Ilta-Sanomien" yhden tähden tähtipelaajana. Hän voitti kauden päätteeksi SM-hopeaa. Mäkinen pelasi ison osan kaudestaan myös lainalla LeKissä, jossa hän pelasi Mestis-kauden loppuun ennen liittymistään takaisin Tapparan vahvuuteen. Helmikuussa 2015 Tappara käytti Mäkisen sopimuksessa olleen option ja teki vuoden mittaisen jatkosopimuksen hänen kanssaan.


title: Atte Mäkinen (jääkiekkopuolustaja)

text: Kaudella 2015–2016 Mäkinen vakiinnutti paikkansa Tapparan liigakokoonpanossa ja teki 48 runkosarja- ja kahdeksassa playoff-ottelussa kuusi syöttöpistettä sekä seitsemässä CHL-ottelussa tehot 1+1=2. Loppukaudella hänen roolinsa jäi kuitenkin pieneksi Tuukka Mäntylän hankinnan myötä ja Mäkinen jäi ajoittain kokoonpanon ulkopuolelle. Hän voitti kauden päätteeksi Suomenmestaruuden. Mäkinen pelasi kauden aikana 14 ottelua lainalla LeKissä ja vahvisti myös Tapparan A-nuoria pudotuspeleissä.


title: Atte Mäkinen (jääkiekkopuolustaja)

text: Mäkinen siirtyi kaudeksi 2016–2017 kaksivuotisella sopimuksella Rauman Lukkoon. Hän teki SM-liigan yhden kauden piste-ennätyksensä tehoilla 2+6=8. Kaudeksi 2018–2019 Mäkinen siirtyi vuoden mittaisella sopimuksella Ranskan Ligue Magnusin Dragons de Roueniin.


title: Atte Mäkinen (jääkiekkopuolustaja)

text: Mäkinen pelasi alle 20-vuotiaiden MM-kilpailuissa vuonna 2015. Vuoden 2014 MM-joukkueesta hän putosi viimeisten joukossa.


title: Atte Mäkinen (jääkiekkopuolustaja)

text: Mäkinen pelasi myös alle 18-vuotiaiden MM-kilpailuissa vuosina 2012 ja 2013. Hän toimi jälkimmäisessä turnauksessa Suomen varakapteenina ja voitti pronssia. Mäkinen pelasi myös alle 18-vuotiaiden Ivan Hlinkan muistoturnauksessa vuonna 2012, joilloin hän voitti hopeaa. Yhteensä Mäkinen on pelannut 22 nuorten ja 62 poikien maaottelua. Hän toiminut sekä alle 17- että 18-vuotiaiden maajoukkueen kapteenina.


title: Punahousut

text: Punahousut on vuonna 1939 valmistunut suomalainen elokuva, jonka on ohjannut Ilmari Unho. Elokuva perustuu Valfrid Ahosen näytelmään "Rakuunat tulivat" vuodelta 1934. Elokuvan ulkokuvaukset tehtiin Lappeenrannassa heinäkuussa 1939.


title: Punahousut

text: "Punahousut" oli teatterin parissa työskennelleen Unhon ensimmäinen pitkä elokuvaohjaus. Kuvaajana toimi ranskalainen Charles Bauer, joka kuvasi Suomessa useita elokuvia. Hyvän yleisömenestyksen saaneen elokuvan ensi-ilta oli 19. marraskuuta 1939 Kino-Palatsissa Helsingissä.


title: Punahousut

text: "Video-oppaassa" vuodelta 1994 Harri Närhi kutsui tätä Unhon esikoisohjausta tavanomaiseksi komediaksi ja antoi sille kaksi tähteä viidestä, mikä vastaa sanallista arviota ”keskinkertainen”.


title: Jussi Viitala

text: Jussi Viitala (s. 1940) on suomalainen eläintieteilijä ja tietokirjailija. Hän on työskennellyt dosenttina Jyväskylän yliopiston bio- ja ympäristötieteiden laitoksella ja johtanut Konneveden tutkimusasemaa. Viitala on tutkinut eläinten sosiaalista käyttäytymistä ja kirjoittanut aiheesta kolme kirjaa. Hänen teoksensa "Inhimillinen eläin, eläimellinen ihminen" (2004) oli Tieto-Finlandia-ehdokkaana.


title: Miten maailma loppuu?

text: Miten maailma loppuu? on Jussi Viitalan vuonna 2011 ilmestynyt kirja. Teoksen julkaisi Atena.


title: Etched in Blood

text: Etched in Blood on amerikkalaisen The Dreaming -yhtyeen debyyttilevy, joka julkaistiin vuonna 2008.


title: Belgradin yliopisto

text: Belgradin yliopisto on vanhin ja suurin korkeamman koulutuksen instituutio Serbiassa. Yliopistossa on noin 90 000 perustutkinto-opiskelijaa ja 1 700 jatko-opiskelijaa. Opetushenkilökuntaan kuuluvia on 7000. Belgradin yliopisto koostuu 31 tiedekunnasta ja 8 tieteellisen tutkimuksen instituutista.


title: Belgradin yliopisto

text: Belgradin yliopisto perustettiin 24. syyskuuta 1863 korkeaksi kouluksi (Велика школа). Vuonna 1905 siitä tuli virallisesti yliopisto, mikä tarkoitti perusteellista uudistusta, mm. koko opetushenkilökunta valittiin uudelleen. Vuonna 1905 Belgradin yliopistossa oli 16 varsinaista ja 18 ylimääräistä professoria sekä 778 opiskelijaa. Yliopisto koostui filosofisesta, oikeustieteellisestä, teknillisestä sekä teologisesta tiedekunnasta.


title: Belgradin yliopisto

text: Belgradin yliopistosta ovat kehittyneet ja lopulta omiksi yliopistoikseen irronneet Novi Sadin yliopisto (1960), Nišin yliopisto (1965), Prištinan yliopisto (1970), Podgorican yliopisto (1974) ja Kragujevacin yliopisto (1976).


title: Hyvän järjestyksen periaate

text: Hyvän järjestyksen periaate on matemaattinen lause, jonka mukaan jokaisella epätyhjällä luonnollisten lukujen osajoukolla on pienin alkio.


title: Double A

text: AA tai Double A (Hangul: 더블에이) on eteläkorealainen pop-yhtye. Se koostuu viidestä jäsenestä; Woosang (johtaja), Aoora, Juwon, Hoik ja Kimchi. Yhtye debytoi vuonna 2011 kappaleellaan "So crazy" (Hangul: 미쳐서 그래).


title: Double A

text: Yhtye toimii "Wellmade Star M":n alaisuudessa ja on sen ensimmäinen musiikkialan hanke.


title: Sun Yat-senin muistohalli

text: Sun Yat-senin muistohalli () on kiinalaiselle vallankumousjohtajalle Sun Yat-senille rakennettu muistohalli. Se sijaitsee Kantonin kaupungissa Guangdongin maakunnassa. Rakennuksen suunnitteli kiinalainen arkkitehti Lu Yanzhi. Muistohallin rakentaminen aloitettiin vuonna 1929, ja se päättyi vuonna 1931. Rakennukseen mahtuu kerralla 3 240 ihmistä. Rakennuksen edessä oleva pronssinen patsas esittää Sun Yat-seniä.


title: HMS Glamorgan

text: HMS Glamorgan (viirinumero D19) oli Britannian Kuninkaallisen laivaston County-luokan hävittäjä.


title: HMS Glamorgan

text: Alus tilattiin Vickers Armstrongilta Barrow-in-Furnessista. Sen köli laskettiin 13. syyskuuta 1962 ja alus laskettiin vesille 9. heinäkuuta 1964. Alus otettiin laivastopalvelukseen 11. lokakuuta 1966.


title: HMS Glamorgan

text: "HMS Glamorgan" oli modernisoitavana 1977-1979, jolloin aluksen B-torni korvattiin neljällä Exocet-ohjuksen laukaisualustalla. Alus oli 2. huhtikuuta 1982 harjoituksissa Gibraltarin lähistöllä, jolloin se määrättiin liittymään muuhun laivastoon. Alus oli etelään matkattaessa amiraali Woodwardin lippulaivana, kunnes amiraali siirsi komentopaikkansa 15. huhtikuuta lentotukialus "HMS Hermekselle".


title: HMS Glamorgan

text: Alus tulitti 1. toukokuuta "HMS Arrowin" ja "HMS Alacrityn" kanssa Argentiinan Port Stanleyyn sijoitettuja maajoukkoja. Alukset joutuivat kolmen IAI Dagger koneen maaliksi, jolloin kaksi "HMS Glamorganin" lähistölle pudonnutta pommia aiheutti alukselle lieviä vaurioita. Alus tuki 14. toukokuuta Pebblen saarelle hyökänneitä erikoisjoukkoja ja toukokuun kaksi viimeistä viikkoa alus tulitti Falklandin itärannikon kohteita.


title: HMS Glamorgan

text: Kesäkuun alussa laivasto-osasto sai täydennyksiä, jolloin "HMS Glamorgan" siirrettiin suojaamaan huoltoaluetta reilun 300 kilometriä rannikosta. Alus kutsuttiin 11. kesäkuuta takaisin tukemaan merijalkaväen taistelua Kahden sisaren vuorella. Alukseen osui 12. kesäkuuta maalta laukaistu Exocet-ohjus, joka repäisi alukseen kolme kertaa viisi metrisen reiän hangaarikanteen ja kaksi kertaa yksi metrisen reiän seuraavaan kanteen. Aluksella syttyi tulipalo ja ohjuksen runko räjäytti hangaarissaan olleen tankatun ja aseistetun helikopterin. Aluksella sai surmansa kolmetoista ja lisäksi runsaasti miehistönjäseniä haavoittui. Tulipalo saatiin kuitenkin sammutettua reilun kahden tunnin työn jälkeen.


title: HMS Glamorgan

text: Aluksella tehtiin seuraavana päivänä tilapäiskorjauksia ja Argentiinan alueella olleiden joukkojen antauduttua 14. kesäkuuta alus siirrettiin lähemmäs rantaa, missä korjausta jatkettiin. Alus lähti 21. kesäkuuta kotimatkalle ja se saapui 10. heinäkuuta Portsmouthiin oltuaan 104 vuorokautta merellä.


title: HMS Glamorgan

text: Alus palasi korjausten jälkeen palvelukseen vasta 1983. Vuotta myöhemmin alus tuki Libanonin rannikolla brittiläisiä rauhanturvajoukkoja.


title: HMS Glamorgan

text: Alus poistettiin palveluksesta 1986 ja se myytiin Chilelle. Alus nimettiin "Almirante Latorreksi". Aluksen Sea Cat ohjukset korvattiin 1996 Barak ilmatorjuntaohjuksilla. Se poistettiin palveluksesta 1998. Alus upposi 11. huhtikuuta 2005, kun sitä oltiin hinaamassa romutettavaksi.


title: Elokuu (yhtye)

text: Elokuu on suomalainen hip hopia ja iskelmää yhdistelevä yhtye, jonka muodostavat reggaeartisti Nopsajalka, rap-artisti Juno ja tuottaja Jonas W. Karlsson. Yhtye perustettiin vuoden 2011 lopulla ja se kutsuu musiikkiaan cityhumpaksi.


title: Elokuu (yhtye)

text: Elokuu-projekti sai alkunsa, kun tuottaja Jonas W. Karlsson soitti Nopsajalalle tuottamaansa omintakeista musiikkia keväällä 2011. Kaksikko alkoi työstää musiikkia yhdessä ja sekoittivat swingiä ja jazzia suomirapiin. Myöhemmin mukaan lisättiin iskelmämusiikin vaikutteita ja Elokuu oli saanut ”cityhumppa”-tyylinsä. Nopsajalka ei aluksi ajatellut tekevänsä kappaleita omaan käyttöönsä, mutta hänen soitettuaan Elokuu-demopätkiä Junolle keikkareissujen yhteydessä innostui kumpikin asiasta yhä enemmän. Junon lähdettyä projektiin mukaan oli Elokuu lopulta syntynyt.


title: Elokuu (yhtye)

text: 20. tammikuuta 2012 Elokuu julkaisi ensimmäisen singlensä ”Soutaa huopaa” digitaalisesti. Kappale nousi julkaisunsa jälkeen Suomen iTunesin ostetuimmaksi kappaleeksi, oli kolme viikkoa peräkkäin Spotifyn kuunnelluin kappale, nousi Suomen soitetuimmaksi radiokappaleeksi ja kappaleeseen kuvattu musiikkivideo oli Suomen tv-kanavien esitetyin video. ”Soutaa huopaa” oli myös parhaimmillaan Suomen virallisen singlelistan toisella sijalla. Yhtyeen toinen single ja musiikkivideo julkaistiin kappaleesta ”Saatilla” 5. huhtikuuta 2012. Se puolestaan nousi parhaimmillaan Suomen virallisen singlelistan 8. sijalle. Kolmas musiikkivideo julkaistiin 10. elokuuta 2012 kappaleesta ”Kullankaivaja”. Elokuun debyyttialbumi "Hääväki saapuu" julkaistiin 11. huhtikuuta 2012 EMI:n kautta. Albumi nousi Suomen virallisen listan toiselle sijalle julkaisuviikollaan.


title: Elokuu (yhtye)

text: Elokuun toinen albumi, "Pöytä on katettu", julkaistiin 24. toukokuuta 2013. Se sijoittui kahdeksannelle sijalle Suomen virallisella albumilistalla. Albumin esikoissingle "Tänään lähtee" julkaistiin saman vuoden helmikuussa, ja se nousi Suomen virallisen singlelistan 12. sijalle. Toinen single "Valvoo" julkaistiin kesällä 2013. Kummastakin singlestä on julkaistu myös musiikkivideot.


title: Elokuu (yhtye)

text: Yhtye soitti viimeisimmän keikkansa joulukuussa 2013. Nopsajalka on sittemmin ilmoittanut lopettaneensa keikkailun.


title: Pikkuruskosiippa

text: Pikkuruskosiippa ("Myotis lucifugus") on Pohjois-Amerikassa elävä pienikokoinen lepakkolaji, joka kuuluu siippojen heimoon ja aitosiippojen sukuun. Se on 6–10 senttimetrin pituinen ja 5–14 gramman painoinen laji, jonka turkki on kiiltävänruskea. Se elää niin lauhkeissa kuin kuumissakin ilmastoissa ja pääsääntöisesti vesistöjen läheisyydessä. Pikkuruskosiippa oli vielä 2000-luvun alussa yleinen, mutta valkonenätaudin takia lajin kannat ovat romahtaneet.


title: Pikkuruskosiippa

text: Pikkuruskosiippa on täysikasvuisena 6–10 senttimetrin pituinen ja painaa 5–14 grammaa; naaraat ovat keskimäärin suurempia kuin urokset. Eturaajat ovat kynnet mukaan lukien 3–4 senttimetrin, takaraajat 8–10 millimetrin ja häntä 3–6,5 senttimetrin pituiset. Tummanruskeat tai mustat siivet ovat lähes karvattomat ja niiden kärkiväli on 22–27 senttimetriä. Siippa pystyy säätelemään ruumiinsa lämpötilaa 6,5 asteesta jopa 54 asteeseen.


title: Pikkuruskosiippa

text: Pikkuruskosiipan kiiltävänruskea turkki on vatsapuolelta vaaleampi kuin selästä. Varpaat ovat pitkäkarvaiset. Korvat ovat vain 11–15 millimetrin pituiset, eivätkä ulotu eteenpäin taivutettuina kuononpäätä pidemmälle. Korvankansi on tylppä ja 7–9 millimetrin pituinen. Silmät eivät loista pimeässä kuten eräillä muilla lepakkolajeilla.


title: Pikkuruskosiippa

text: Pikkuruskosiippaa tavataan Pohjois-Amerikassa. Sen levinneisyysalueen pohjoisreuna kulkee Alaskasta Kanadan halki Newfoundlandiin ja Labradorin niemimaalle. Eteläisimmillään sitä tavataan Etelä-Kaliforniassa, Pohjois-Arizonassa ja New Mexicon pohjoisosissa.


title: Pikkuruskosiippa

text: Yhdysvaltain lounaisosissa ja Meksikossa elävä arizonansiippa ("Myotis occultus") luokiteltiin aiemmin pikkuruskosiipan alalajiksi, mutta nykyisin sen katsotaan olevan oma lajinsa.


title: Pikkuruskosiippa

text: Pikkuruskosiippa menestyy niin lauhkeissa kuin kuumissakin ilmastoissa. Yleensä se elää metsäisillä alueilla lähellä vesistöjä, mutta sitä tavataan myös talojen ullakoilla, katonräystäissä ja pihapuissa. Muutamat alalajit menestyvät kuivissa olosuhteissa tyydyttämällä janontarpeensa luolanseiniin tai turkkiinsa tiivistyvällä vedellä.


title: Pikkuruskosiippa

text: Kukin pikkuruskosiippa käyttää lepäämiseen kolmea erillistä piilopaikkaa, joille on yhteistä tasainen lämpötila. Siipat lepäävät päivisin ja öisin eri paikoissa, esimerkiksi rakennuksessa, puussa, kivien alla tai halkopinossa. Päiväpiilo on pilkkopimeä, ja sen suuaukko avautuu tavallisesti lounaaseen, jolloin iltapäiväauringon lämpö herättää siipat päivälevoltaan. Yöpiilo on kooltaan pienempi, jotta siippojen ruumiinlämpö riittää pitämään sen miellyttävän lämpimänä yön kylminä tunteina. Talven ajaksi siipat vetäytyvät horrostamaan kosteaan luolaan tai kaivokseen, jossa lämpötila ei koskaan laske pakkasen puolelle. Talvehtimispaikka sijaitsee enintään 150 kilometrin päässä niiden aktiivisen kauden elinympäristöstä.


title: Pikkuruskosiippa

text: Pikkuruskosiippa on yöeläin, joka lähtee liikkeelle piilopaikastaan hämärän aikoihin. Valppaimmillaan se on noin kaksi tai kolme tuntia auringonlaskun jälkeen ja uudelleen juuri ennen auringonnousua. Se käyttää suuren osan valveillaoloajastaan turkin ja siipien puhdistamiseen.


title: Pikkuruskosiippa

text: Pikkuruskosiipan lentonopeus on keskimäärin 20 kilometriä tunnissa, enimmillään kuitenkin jopa 35 kilometriä tunnissa. Etsiessään ravintoa se voi lentää useiden kilometrien päähän päiväpiilostaan. Suunnistamiseen se käyttää kaikuluotausta lähettämällä 1–5 millisekunnin välein 80–40 kilohertsin taajuisia äänipulsseja.


title: Pikkuruskosiippa

text: Talvihorroksen pituus riippuu talvehtimispaikan sijainnista ja korkeudesta. Pohjoisessa horros kestää yleensä syyskuun alusta toukokuun puoliväliin, mutta etelässä ainoastaan marraskuusta maaliskuun puoliväliin. Yhdessä piilopaikassa voi talvehtia jopa 300 000 siippaa, joista osa saattaa kuitenkin olla yumansiippoja ("Myotis yumanensis"). Pikkuruskosiipat parveilevat talvehtimispaikassa myös loppukesästä ja syksyllä. Parveilu helpottaa niiden pariutumista ja auttaa poikasia löytämään takaisin talvehtimispaikoille horrostamaan.


title: Pikkuruskosiippa

text: Sekä naarailla että uroksilla voi olla useita parittelukumppaneita. Uros parittelee sekä valveilla olevien että horrostavien lajikumppanien kanssa, joista jopa 35 prosenttia voi olla toisia uroksia. Parittelu alkaa, kun uros tarttuu kumppaniin kiinni takaapäin. Jos kumppani pyristelee voimakkaasti vastaan, uros yrittää rauhoittaa sitä soidinlaululla.


title: Pikkuruskosiippa

text: Viivästyneen hedelmöitymisen vuoksi munasolu irtoaa vasta seitsemän kuukauden kuluttua parittelusta. Naaras synnyttää 50–60 vuorokauden kantoajan jälkeen yhden poikasen kesä–heinäkuussa. Yleensä emo hakeutuu ennen synnytystä muiden naaraiden kanssa yhteiseen pesimäyhdyskuntaan, josta se muuttaa pois vasta poikasen itsenäistyttyä. Synnytyksen ajaksi naaras kohottautuu pystyasentoon, vaikka roikkuukin muulloin ylösalaisin.


title: Pikkuruskosiippa

text: Vastasyntyneen poikasen kaikki maitohampaat ovat yleensä puhjenneet ja silmät ja korvat avautuneet muutaman tunnin kuluttua syntymästä. Se on täysin emon imetyksen varassa ensimmäiset elinviikkonsa ja tarrautuu tiukasti tämän nänneihin etuhampaillaan, peukaloillaan ja takajaloillaan. Yhdeksän päivän ikäisenä poikanen pystyy jo säätelemään ruumiinsa lämpötilaa, ja kolmen viikon ikäisenä se alkaa lentää ja syödä hyönteisiä. Uros ei auta naarasta poikasen hoidossa missään vaiheessa.


title: Pikkuruskosiippa

text: Pikkuruskosiippa elää keskimäärin 6–7 vuotta, usein yli 10 vuoden ikäiseksikin. Tutkimusten perusteella urossiipat elävät naaraita vanhemmiksi. Vanhin tunnettu pikkuruskosiippa oli arviolta 31-vuotias Ontariosta löydetty yksilö. Lajin ikää pidentää sen kyky löytää ravintoa ja lepopaikkoja mitä erilaisimmista ympäristöistä.


title: Pikkuruskosiippa

text: Pikkuruskosiippa saalistaa yleensä pian auringonlaskun jälkeen metsissä, pelloilla ja vesistöjen päällä. Se saattaa syödä yhden yön aikana ravintoa puolet oman painonsa verran, imettävä naaras jopa enemmän. Sen pääasiallista ravintoa ovat 3–10 millimetrin mittaiset lentävät ja uivat hyönteiset – varsinkin sääsket mutta myös kovakuoriaiset, vesiperhoset, yöperhoset, päivänkorennot ja verkkosiipiset.


title: Pikkuruskosiippa

text: Pikkuruskosiipan luonnollisia vihollisia ovat ihmisasutuksen lähellä kotikissat ja luonnossa hiiret, pöllöt, haukat, käärmeet, kärpät, pesukarhut ja muut pikkupedot. Sen yleisimpiä loiseläimiä ovat heisimadot, kirput, punkit ja lutikat. Eniten lajia uhkaa kuitenkin "Geomyces destructans" -sienen aiheuttama valkonenätauti, joka saattaa tappaa jopa 90 prosenttia yhdessä talvehtimispaikassa horrostavista siipoista.


title: Pikkuruskosiippa

text: Pikkuruskosiippaa pidettiin vielä 2000-luvun alkuvuosina yleisenä, mutta vuoden 2006 jälkeen valkonenätauti on romahduttanut lepakkolajin populaatiokoot. Kansainvälisen luonnonsuojeluliiton mukaan aikuisten yksilöiden määrä on pienentynyt sen jälkeen yli 50 prosentilla. Vuonna 2018 arvioitiin, että tauti olisi levinnyt pikkuruskosiipan koko levinneisyysalueelle 2030-luvulla. Aiemmin elinvoimaisena pidetty laji luokiteltiin vuonna 2018 erittäin uhanalaiseksi.


title: Pukara

text: Pukara voi tarkoittaa ainakin seuraavia asioita:


title: Laivaston soittokunta

text: Laivaston soittokunta (LAIVSK) on Suomen puolustusvoimien yksi virallisista sotilassoittokunnista ja merivoimien edustusorkesteri. Laivaston soittokunnan kotipaikkakunta on Turku ja sen kotijoukko-osasto oli vuoden 2013 loppuun asti Saaristomeren meripuolustusalue. Nykyisin Laivaston soittokunta kuuluu Merivoimien esikunnan alaisuuteen. Soittokunnan aikaisempi nimi oli Turun Varuskuntasoittokunta (TurSK).


title: Laivaston soittokunta

text: Soittokunnan päällikkökapellimestarina toimii musiikkikomentajakapteeni Petri Junna ja kapellimestarina musiikki-kapteeniluutnantti Jarkko Aaltonen. Soittokunnan soittavassa kokoonpanossa palvelee 32 ammattimuusikkoa. Soittokunta on esiintynyt mm. Turun filharmonisen orkesterin ja useiden tunnettujen kuorojen kanssa yhteiskonserteissa. Yksi vakiintuneista esiintymispaikoista on Suomen Turun joulurauhan julistustilaisuus jouluaattona.


title: Laivaston soittokunta

text: Laivaston soittokunnan kunniamarssi on sotilassoittokuntien kunniamarssi, Bernhard Henrik Crusellin säveltämä Crusellin marssi.


title: Laivaston soittokunta

text: Muun muassa Georg Malmstén on palvellut Laivaston soittokunnassa.


title: Sumakit

text: Sumakit ("Rhus") on kasvisuku sumakkikasvien heimossa. Sukuun kuuluu noin 200 lajia ("Toxicodendron"-suku mukaan lukien), joita kasvaa maailman lauhkeilla ja lämpimillä alueilla. Ne ovat tavallisesti kaksikotisia puita, pensaita tai liaaneja. Sumakeista monet ovat hyötykasveja, esimerkiksi koristekasveja, tanniinien tai mausteiden lähteitä.


title: Sumakit

text: Viljeltyjä sumakkeja:


title: Sumakit

text: Muita suvun lajeja:


title: Up All Night

text: Up All Night tai Up All Nite voi viitata:


title: Bud Holloway

text: George Edward Holloway III (s. 1. maaliskuuta 1988 Wapella, Saskatchewan, Kanada) on kanadalainen jääkiekkoilija, joka pelaa Ruotsin SHL-liigan Skellefteå AIK:ssa. Hän on pelipaikaltaan oikea laitahyökkääjä ja laukoo oikealta.


title: Bud Holloway

text: WHL-joukkue Seattle Thunderbirds varasi Hollowayn 17. pelaajana vuonna 2003. Hän pelasi kaudella 2003–2004 kaksi ensimmäistä WHL-otteluaan. Holloway edusti Thunderbirdsia neljä seuraavaa kautta. Ensimmäinen kokonainen kausi 2004–2005 toi hänelle 15 tehopistettä, mutta kaudella 2005–2006 Holloway oli 21 osumallaan Thunderbirdsin toiseksi paras maalintekijä Aaron Gagnonin jälkeen. Los Angeles Kings varasi hänet kolmannella kierroksella 86. pelaajana .


title: Bud Holloway

text: Kaudella 2006–2007 Holloway oli tehoilla 27+38=65 Thunderbirdsin toiseksi paras pistemies ja maalintekijä Gagnonin jälkeen. Viimeisellä WHL-kaudellaan 2007–2008 hän teki liigan yhden kauden piste-ennätyksensä tehoilla 43+40=83, joilla Holloway voitti Thunderbirdsin sisäisen piste- ja maalipörssin. Hän jakoi koko WHL:n maalipörssin toisen sijan Medicine Hat Tigersin Tyler Ennisin kanssa ja sijoittui tulevan joukkuetoverinsa, Chilliwack Bruinsin Oscar Möllerin kanssa pistepörssissä yhdeksänneksi.


title: Bud Holloway

text: Holloway siirtyi kaudeksi 2008–2009 kolmivuotisella tulokassopimuksella Los Angeles Kingsin organisaatioon. Hän pelasi ensimmäisellä kaudellaan 38 runkosarjaottelua sen farmijoukkue Manchester Monarchsissa, AHL:ssä tehoin 7+5=12. Holloway pelasi kuitenkin ison osan kaudesta myös sarjatasoa alempana ECHL-joukkue Ontario Reignin riveissä, joita hän edusti myös kevään 2009 pudotuspeleissä, jolloin Holloway oli tehoilla 5+9=14 joukkueen paras pistemies ja syöttäjä sekä paras maalintekijä Tim Krausin kanssa. Kauden 2009–2010 hän pelasi kokonaan Monarchsissa, jonka paras pistemies ja syöttäjä Holloway oli tehoilla 19+28=47. Hän oli joukkueen paras pistemies myös kevään 2010 pudotuspeleissä tehoilla 7+7=14, jolloin Holloway myös jakoi joukkueen sisäisen maalipörssin voiton Gabe Gauthierin kanssa ja sisäisen syöttöpörssin voiton Dwight Kingin kanssa.


title: Bud Holloway

text: Tulokassopimuksensa viimeisellä kaudella 2010–2011 Holloway oli tehoilla 28+33=61 Monarchsin paras pistemies ja maalintekijä. Hän oli joukkueen paras pistemies ja maalintekijä myös kevään 2011 pudotuspeleissä tehoilla 4+7=11 sekä jakoi sisäisen syöttöpörssin voiton Justin Azevedon kanssa. Holloway ei kuitenkaan päässyt sopimuksensa aikana debytoimaan NHL:ssä.


title: Bud Holloway

text: Holloway siirtyi kaudeksi 2011–2012 Elitserien-joukkue Skellefteå AIK:hon vuoden mittaisella sopimuksella. Joukkueeseen liittyi aiemmin jo hänelle Manchester Monarchsista tuttu joukkuetoveri Oscar Möller. Holloway voitti Skellefteån sisäisen piste- ja maalipörssin tehoilla 21+28=49 sekä jakoi myös joukkueen sisäisen syöttöpörssin voiton Lee Gorenin kanssa. Hän voitti myös koko Elitserienin ylivoimamaalipörssin 12 osumallaan. Holloway sijoittui Elitserienin pistepörssissä viidenneksi sekä jakoi myös maalipörssin viidennen sijan MODO Hockeyn Nicklas Danielssonin ja AIK IF:n Robert Rosénin kanssa. Hän voitti myös kevään 2012 pudotuspelien pistepörssin tehoilla 10+13=23, joilla hän nousi koko Elitserienin kaikkien aikojen eniten yhden kauden pudotuspeleissä tehopisteitä tehneeksi pelaajaksi ohi Espen Knutsenin (21 tehopistettä kaudella 1999–2000 ja Jukka Voutilaisen (21 tehopistettä kaudella 2007–2008). Holloway voitti kauden päätteeksi Elitserien-hopeaa. Toukokuussa 2012 Holloway teki vuoden mittaisen jatkosopimuksen Skellefteån kanssa.


title: Bud Holloway

text: Kaudella 2012–2013 Holloway voitti koko Elitserienin piste- ja syöttöpörssin tehoilla 20+51=71. Hän nousi liigan historian kaikkien aikojen yhden kauden syöttötilaston kärkeen, mutta jäi viiden tehopisteen päähän Håkan Loobin kaudella 1982–1983 tekemästä runkosarjan piste-ennätyksestä. Holloway voitti myös Elitserienin ylivoimamaalipörssin yhdeksällä osumallaan sekä Skellefteån sisäisen tehotilaston lukemalla +25. Hän voitti kauden päätteeksi Ruotsin-mestaruuden ja palkittiin koko Elitserienin arvokkaimpana pelaajana Guldhjälmenillä. Hollowaylle tarjottiin kauden jälkeen mm. NHL-sopimusta Los Angeles Kingsiin ja hän sai tarjouksia myös useilta KHL-seuroilta. Holloway kuitenkin kieltäytyi niistä kaikista ja teki vuoden mittaisen jatkosopimuksen Skellefteån kanssa huhtikuussa 2013. Kaudella 2013–2014 hän jakoi joukkueen sisäisen tehotilaston voiton Erik Forssellin ja Erik Anderssonin kanssa lukemalla +22. Holloway voitti kauden päätteeksi Ruotsin-mestaruuden.


title: Bud Holloway

text: Keväällä 2014 Holloway sai jälleen useita KHL-tarjouksia, mutta hän päätti siirtyä kaksivuotisella sopimuksella Sveitsin National League A:han SC Bernin riveihin kaudeksi 2014–2015. Holloway oli joukkueen kolmanneksi paras pistemies Marc-André Gragnanin kanssa tehoilla 13+24=37. Kevään 2015 pudotuspeleissä hän oli Bernin paras pistemies, maalintekijä ja syöttäjä tehoilla 4+4=8. Sveitsin Cupissa Holloway oli joukkueen paras syöttäjä ja jakoi sisäisen pistepörssin voiton Martin Plüssin kanssa tehoilla 2+4=6. Bern voitti turnauksen. Lisäksi hän voitti joukkueen sisäisen piste- ja syöttöpörssin Mestarien liigassa tehoilla 1+6=7.


title: Bud Holloway

text: Holloway ei pelannut Bernissä enää toista sopimuskauttaan, sillä hän teki heinäkuussa 2015 vuoden mittaisen ja kaksisuuntaisen NHL-sopimuksen Montréal Canadiensin kanssa. Holloway aloitti kauden 2015–2016 AHL-joukkue St. John's IceCapsissa, jonka varakapteeniksi hän nousi. Holloway oli joukkueen paras pistemies ja syöttäjä tehoilla 19+42=61. Hän pelasi Canadiensissa ensimmäisen ja toistaiseksi ainoan NHL-ottelunsa 27. marraskuuta 2015 vieraissa New Jersey Devilsia vastaan. Holloway sai ottelussa jääaikaa 7.19 minuuttia.


title: Bud Holloway

text: Kaudeksi 2016–2017 Holloway siirtyi kaksivuotisella sopimuksella KHL-joukkue TsSKA Moskovaan. Hänen sopimuksensa purettiin kuitenkin yhteisymmärryssä jo marraskuussa 2016. Joulukuussa Holloway palasi loppukauden sopimuksella SHL-joukkue Skellefteå AIK:hon.


title: Bud Holloway

text: Holloway edusti Kanadaa sekä Deutschland Cupissa vuosina 2014 ja 2016 että Spengler Cupissa vuonna 2014. Hän edusti myös Canada Westernin joukkuetta World U-17 Hockey Challengessa vuonna 2005.


title: Rump Shaker

text: Rump Shaker voi viitata:


title: Koirankielet

text: Koirankielet ("Cynoglossum") on kasvisuku lemmikkikasvien heimossa. Siihen kuuluu noin 75 lajia. Suvun tieteellinen nimi "Cynoglossum" johtuu kreikan kielen koiraa ja kieltä tarkoittavista sanoista.Tiibetinkoirankieli ja intiankoirankieli ovat Aasiasta kotoisin olevia koristekasvina viljeltyjä lajeja. Suomessa tavataan luonnonvaraisena rohtokoirankieltä, joka on harvinainen muinaistulokaskasvi Etelä-Suomessa.


title: Gotta Be You

text: Gotta Be You voi viitata:


title: Take It to the Limit

text: Take It to the Limit voi viitata:


title: Neidonkielet

text: Neidonkielet ("Echium") on kasvisuku lemmikkikasvien heimossa. Sukuun kuuluu noin 60 lajia, joita kasvaa alkuperäisenä Euroopassa, Afrikassa ja Länsi-Aasiassa. Lajirunsauden painopiste on Makaronesiassa, missä tavataan 27 endeemistä eli kotoperäistä neidonkielilajia. Suvun tieteellinen nimi "Echium" tulee kreikan kyykäärmettä tarkoittavasta sanasta "echis".


title: Neidonkielet

text: Viljeltyjä lajeja:


title: Neidonkielet

text: Muita lajeja:


title: Robin ja Marian

text: Robin ja Marian ("Robin and Marian") on vuonna 1976 ensi-iltansa saanut romanttinen seikkailudraama, joka kertoo ikääntyneiden Robin Hoodin ja Marian-neidon rakkaudesta. Elokuva seuraa heidän jälleenkohtaamistaan 20 vuotta Robinin nuoruudenseikkailujen jälkeen. Elokuvan pääosia esittävät Sean Connery Robin Hoodina, Audrey Hepburn Marian-neitona ja Robert Shaw Nottinghamin seriffinä. Elokuvan on ohjannut Richard Lester.


title: Robin ja Marian

text: 20 vuotta on kulunut siitä, kun Robin Hood varasti rikkailta köyhille, uhmasi Nottinghamin seriffiä ja suisti prinssi Juhanan valtaistuimelta. Sittemmin Robin Hood on taistellut kuningas Rikhardin kanssa ristiretkillä. Tämän kuoltua Robin palaa takaisin Sherwoodin metsään ottaakseen itselleen takaisin Marian-neidon. Nunnaksi ryhtynyt Marian on Nottinghamin seriffin vankina, ja Robin joutuu jälleen kohtaamaan vanhan vihollisensa saadakseen elää rauhassa Marianin kanssa.


title: Robin ja Marian

text: "Video-oppaassa" vuodelta 1994 "Robin ja Marian" saa kolme tähteä viidestä, mikä vastaa sanallista arviota ”hyvä”.


title: G-Force – miniagentit

text: G-Force – miniagentit on vuonna 2009 julkaistu komediaelokuva, joka kertoo salaisten agenttien eläimistä, jotka on koulutettu toimimaan rikollisuutta vastaan. Elokuvan pääosia esittävät Zach Galifianakis, Kelli Garner, Will Arnett, Gabriel Casseus, Jack Conley, Bill Nighy, Mini Anden, Tyler Patrick Jones, Piper Mackenzie Harris ja Justin Mentell. Elokuvan äänirooleja esittävät Sam Rockwell, Tracy Morgan, Penélope Cruz, Nicolas Cage, Steve Buscemi, Dee Bradley Baker, Jon Favreau, Hoyt Yeatman IV ja Max Favreau. Elokuvan on ohjannut Hoyt H. Yeatman Jr.. Elokuva menestyi taloudellisesti kritiikistä huolimatta.


title: Häly

text: Häly merkitsee akustiikan terminä epäsäännöllisten, jaksottomien värähdysten muodostamaa ääntä. Toisin kuin sävelellä, hälyllä ei siis ole määrättyä sävelkorkeutta..


title: Häly

text: Hälyääniä käytetään sävelten ohella jonkin verran musiikissakin. Niinpä monilla lyömäsoittimilla kuten rummuilla ei saada määräkorkuisia säveliä, ainoastaan säveltasoltaan epämääräisiä hälyääniä..


title: Häly

text: Fonetiikassa hälyllä tarkoitetaan äänteen piirrettä, joka syntyy ääntöväylän supistumakohdassa pyörteisen eli turbulentin ilmavirtauksen vaikutuksesta. Sellainen kuuluu moniin konsonantteihin, varsinkin frikatiiveihin, ja varsinkin spiranteissa se on varsin voimakas.


title: David Stach

text: David Stach (s. 22. helmikuuta 1992 Kladno, Tšekkoslovakia) on tšekkiläinen jääkiekkoilija, joka pelaa Extraliga-joukkue HC Škoda Plzeňissä. Hän on pelipaikaltaan vasen laitahyökkääjä ja laukoo oikealta.


title: David Stach

text: Stach on HC Kladnon kasvatti. Hän voitti kaudella 2008–2009 Tšekin B-nuorten sarjan syöttöpörssin ja sijoittui pistepörssissä kolmanneksi tehoilla 26+51=77. Kaudeksi 2010–2011 Stach siirtyi Suomeen ja Rauman Lukon A-nuoriin. Hän oli joukkueen toiseksi paras maalintekijä ja kolmanneksi paras pistemies tehoilla 16+26=42. Kaudella 2011–2012 Stach voitti Lukon sisäisen piste- ja syöttöpörssin tehoilla 15+30=45. Hän debytoi kauden aikana myös SM-liigassa. Stach pelasi ensimmäisen ja kauden ainoaksi jääneen liigaottelunsa 21. tammikuuta 2012 tammikuun tasauskierroksella Turun Palloseuraa vastaan.


title: David Stach

text: Toukokuussa 2012 Stach solmi kaksivuotisen SM-liigasopimuksen Lukon kanssa. Hän pelasi kauden 2012–2013 suurimmaksi osaksi vielä joukkueen A-nuorissa, joiden paras pistemies ja syöttäjä Stach oli tehtyään 30 runkosarjaottelussa tehot 14+30=44. Hän sijoittui koko A-nuorten SM-liigan pistepörssissä yhdeksänneksi. Stach oli joukkueen paras pistemies ja syöttäjä myös kevään 2013 pudotuspeleissä tehoilla 4+10=14. Hän jakoi koko pudotuspelien syöttöpörssin voiton Bluesin Nico Nybergin ja Juuso Ikosen kanssa. Stach voitti kauden päätteeksi A-nuorten SM-pronssia. Hän pelasi kauden aikana kolme SM-liigaottelua. Stach siirtyi marraskuussa 2012 hakemaan pelituntumaa miesten peleistä 6. tammikuuta 2013 asti kestäneellä lainasopimuksella Mestis-joukkue TuTosta, mutta vain kahden siellä pelatun ottelun jälkeen hän vaihtoi Mestis-seuraa ja siirtyi Savonlinnan Pallokerhon riveihin. Stach pelasi kauden aikana Mestiksessä yhteensä 14 ottelua tehopistein 4+3=7.


title: David Stach

text: Elokuussa 2013 Stach kävi parin viikon mittaisella testijaksolla kasvattajaseuransa HC Kladnon Extraliga-joukkueessa. SM-liigakauden 2013–2014 kynnyksellä hän purki sopimuksensa yhteisymmärryksessä Lukon kanssa. Stach jatkoi Kladnon sopimuspelaajana, mutta hän pelasi kuitenkin lähes koko kauden lainalla sarjatasoa alempana 1. česká hokejová ligan HC Havlíčkův Brodissa. Stach oli joukkueen toiseksi paras maalintekijä ja kolmanneksi paras pistemies tehoilla 15+17=32. Hän pelasi kauden aikana yhden Extraliga-ottelun Kladnossa. Joukkue putosi kauden päätteeksi 1. ligaan, mutta Stach teki toukokuussa 2014 vuoden mittaisen jatkosopimuksen Kladnon kanssa.


title: David Stach

text: Kaudella 2014–2015 Stach oli 1. ligan pudotuspeleissä Kladnon paras maalintekijä viidellä osumallaan. Maaliskuussa 2015 hän teki vuoden mittaisen jatkosopimuksen joukkueen kanssa. Kaudella 2015–2016 Stach voitti koko 1. ligan piste- ja syöttöpörssin tehoilla 25+66=91. Hän rikkoi koko sarjan historian yhden kauden piste- ja syöttöennätyksen (28+60=88), joka oli HC České Budějovicen Václav Prospalin hallussa kaudelta 2004–2005. Stachia enemmän pisteitä Tšekin toiseksi korkeimmalla sarjatasolla on tehnyt vain Ján Jaško kaudella 1981–1982. Tuolloin kyseessä oli 1. ligaa edeltänyt sarja 1. česká národní hokejová liga Tšekkoslovakian itsenäisyyden ajalta, mutta kaikki sarjan joukkueet olivat nykyisen Tšekin alueelta. Tammikuussa 2016 Stach kävi yhden ottelun ajan lainalla Extraliga-joukkue Piráti Chomutovissa.


title: David Stach

text: Kaudeksi 2016–2017 Stach siirtyi Extraliga-joukkue HC Škoda Plzeňin riveihin.


title: David Stach

text: Stach pelasi alle 18-vuotiaiden MM-kilpailuissa vuonna 2010 ja Ivan Hlinkan muistoturnauksessa vuonna 2009.


title: Lucía Pérez

text: Lucía Pérez Vizcaíno (s. 5. heinäkuuta 1985, O Incio, Galicia, Espanja) on espanjalainen laulaja. Hän edusti kotimaataan vuoden 2011 eurovision laulukilpailussa kappaleella "Que me quiten lo bailao".


title: Luonnollinen lapsuus

text: Luonnollinen lapsuus on Tiina Kaitaniemen vuonna 2010 ilmestynyt kirja, joka käsittelee lastenhoidon käytäntöjä biologian näkökulmasta. Teoksen julkaisi Avain.


title: Volvo City L

text:
Volvo City L on Carrus City L:n pohjalta tehty kaupunkiliikennebussi, jota valmistettiin vuosina 2003–2005
Volvon tehtaalla Wrocławissa, Puolassa sekä Säfflen tehtaalla Ruotsissa, kun Carrus City L:n valmistus päättyi. Suomessa Volvo City L:ää käyttivät pääkaupunkiseudulla Nobina Finland ja Transdev sekä Turussa SL-Autolinjat.


title: Volvo City L

text: Kaikki Volvo City L:t on rakennettu Volvo B7RLE -alustalle, ja niissä on takamoottori.


title: Erik Condra

text: Erik Condra (s. 6. elokuuta 1986 Trenton, Michigan) on yhdysvaltalainen jääkiekkoilija, pelipaikaltaan oikea laitahyökkääjä. Hän edustaa NHL-seura Dallas Starsia.


title: Erik Condra

text: Condra pelasi ennen vuonna 2009 alkanutta ammattilaisuraansa Texarkana Banditsissa juniorisarja North American Hockey Leaguessa (NAHL) kaudella 2003–2004, Lincoln Starsissa juniorisarja United States Hockey Leaguessa (USHL) kaudella 2004–2005 ja Notre Damen yliopiston joukkueessa yliopistosarja Central Collegiate Hockey Associationissa (CCHA) vuosina 2005–2009. Hän oli voittamassa CCHA:n mestaruutta kahtena vuonna, 2007 ja 2009, jälkimmäisenä joukkueensa kapteenina. Hän oli kaikilla neljällä yliopistokaudellaan joukkueensa paras pistemies ja hänet nimettiin vuonna 2006 CCHA:n tulokkaiden tähdistökentälliseen sekä vuonna 2009 CCHA:n toiseen tähdistökentälliseen.


title: Erik Condra

text: Ottawa Senators varasi Condran NHL:ään numerolla 211 seitsemännellä kierroksella. Hän aloitti vuonna 2009 Ottawan farmijoukkueessa Binghamton Senatorsissa AHL:ssä, jossa pelasi koko kauden 2009–2010. Ensiesiintymisensä NHL:ssä hän teki 15. helmikuuta 2011, jolloin Ottawa pelasi New York Islandersia vastaan. Condra pelasi kaudella 2010–2011 26 NHL:n runkosarjaottelua, joissa teki yhteensä 11 tehopistettä, kuusi maalia ja viisi syöttöpistettä. Suurimman osan kaudesta hän pelasi Binghamtonissa, jossa oli voittamassa vuonna 2011 AHL:n mestaruutta Calder Cupia.


title: Evoluutio ja ihmisluonto

text: Evoluutio ja ihmisluonto on Petri Ylikosken ja Tomi Kokkosen vuonna 2009 ilmestynyt kirja, joka käsittelee evoluution ja yhteiskuntatieteiden suhdetta tieteenfilosofian näkökulmasta. Teoksen julkaisi Gaudeamus.


title: HMS Fife

text: HMS Fife (viirinumero D20) oli Britannian Kuninkaallisen laivaston County-luokan hävittäjä.


title: HMS Fife

text: Alus tilattiin 26. syyskuuta 1961 Fairfield Shipbuilding and Engineering Companyltä ja sen köli laskettiin 1. kesäkuuta 1962. Alus laskettiin vesille 9. heinäkuuta 1964 ja se otettiin laivastopalvelukseen 21. kesäkuuta 1966.


title: HMS Fife

text: "HMS Fifen" B-torni korvattiin neljällä Exocet-merimaaliohjuksen laukaisualustalla 1970-luvun puolivälissä. Alus palveli Karibianmerellä 1979, jolloin se avusti hurrikaani Davidin runtelemaa Dominicaa. Falklandin sodan alkaessa alus oli telakalla, eikä se siten osallistunut sotatoimiin. Alus oli 1986 modernisoitavana, jolloin se muunnettiin koululaivaksi ja sen Sea Slug -ohjustenlaukaisualustat poistettiin. Poistolla saatiin lisää majoitus- ja opetustiloja.


title: HMS Fife

text: Alus teki "HMS Junon" kanssa purjehduksen Suurille järville ja vieraili muun muassa toukokuussa 1997 Chicagossa. Palattuaan Britteinsaarille kadetit laskettiin maihin Dartmouthissa, josta alus jatkoi matkaansa Portsmouthiin. Se poistettiin palveluksesta kesäkuussa.


title: HMS Fife

text: "HMS Fife" myytiin 12. elokuuta Chilelle, joka nimesi aluksen "Blanco Encaladaksi". Alus modernisoitiin Chileen saavuttuaan Talcahuanossa, jolloin hyödynnettiin poistetun Sea Slug järjestelmän jättämää vapaata tilaa rakentamalla suurempi hangaari. Alus palasi telakalta toukokuussa 1988. Aluksen Sea Cat -ohjukset korvattiin 1996 Barak ilmatorjuntaohjusjärjestelmä.


title: HMS Fife

text: Alus poistettiin palveluksesta 12. joulukuuta 2003 ja se myytiin romutettavaksi marraskuussa 2005.


title: Should I Stay or Should I Go

text: Should I Stay or Should I Go on brittiläisen punkyhtye The Clashin vuonna 1982 julkaistu kappale. Se julkaistiin alun perin albumilla "Combat Rock". Kappale on The Clashin ainoa Britannian singlelistan ensimmäiselle sijalle noussut kappale; tämänkin single saavutti vasta uudelleenjulkaisunsa yhteydessä vuonna 1991. Suomessa se nousi virallisen singlelistan sijalle 4.


title: Should I Stay or Should I Go

text: Marraskuussa 2004 "Rolling Stone" -lehti arvosti kappaleen sijalle 228 "The 500 Greatest Songs of All Time" -listallaan.


title: Artur Kotenko

text: Artur Kotenko (s. 20. elokuuta 1981 Tallinna, Viro) on virolainen jalkapallomaalivahti, joka pelaa Veikkausliigan FF Jarossa.


title: CLEEN

text: CLEEN Oy (Cluster for Energy and Environment) on energia- ja ympäristöalan yritysten sekä tutkimuslaitosten vuonna 2008 perustama SHOK eli strategisen huippuosaamisen keskittymä. CLEEN:in tehtävänä on koota suomalaista energia- ja ympäristöalan huippuosaamista entistä kilpailukykyisemmiksi kokonaisuuksiksi. CLEEN:in osakkaina on kansainvälisiä yrityksiä, jotka harjoittavat Suomessa huomattavaa energia- ja ympäristöalan tutkimus- ja kehitystoimintaa sekä kansallisesti merkittävimmät tutkimusyhteisöt. CLEEN on voittoa tavoittelematon osakeyhtiö.


title: CLEEN

text: Tutkimus- ja innovaationeuvosto (ent. Tiede- ja teknologianeuvosto) lanseerasi strategisen huippuosaamisen keskittymät kesällä 2006. Tavoitteeksi asetettiin suomalaisen vientiliiketoiminnan lisääminen uudenlaisen yritysten ja yliopistojen ja tutkimuslaitosten muodostaman yhteenliittymän avulla. Vuoteen 2011 mennessä kyseisiä keskittymiä on Suomessa perustettu kuusi kappaletta.


title: CLEEN

text: CLEEN:illä on 45 osakasta, joista 28 on alalla toimivia teollisuusyritysosapuolta ja 17 tutkimusosapuolta.


title: CLEEN

text: Teollisuusyritysosapuolet ovat ABB, Andritz, Ekokem, FCG Planeko, Fortum, Foster Wheeler Energia Oy, Gasum, Helsingin Energia, Hollming Oy, Kemira, Kumera Oy, Kuusakoski, Lassila & Tikanoja, Metso, Neste, Outokumpu, Outotec, Pohjolan Voima, Rautaruukki, Stora Enso, The Switch Engineering, UPM-Kymmene, Vaisala, Vantaan Energia, Vapo, Vattenfall Verkko, Wärtsilä Finland, ÅF-Consult Oy.


title: CLEEN

text: Tutkimusosapuolia ovat Aalto-yliopisto,Geodeettinen laitos (GL) Geologian tutkimuskeskus (GTK), Helsingin yliopisto, Ilmatieteen laitos, Itä-Suomen yliopisto, Jyväskylän yliopisto, Lappeenrannan teknillinen yliopisto, Maa- ja elintarviketalouden tutkimuskeskus MTT, Metsäntutkimuslaitos (Metla), Mittatekniikan keskus (MIKES), Oulun yliopisto, Suomen ympäristökeskus (SYKE), Tampereen teknillinen yliopisto, Vaasan yliopisto, VTT, Åbo Akademi.


title: CLEEN

text: Toiminnan lähtökohtana on uudenlainen elinkeinoelämän tarpeista lähtevä teknillinen tutkimus ja tuotekehitys. Siihen kuuluu strateginen tutkimus, sovellettu tutkimus sekä uuden teknologian pilotointi ja demonstrointi. Tavoitteena on yritysten, tutkimustahojen sekä julkisten rahoittajien, joista tärkeimpänä Tekes, yhteistyön tiivistyminen ja tehostuminen. Tuloksena on suomalaisen tutkimuksen kansainvälistyminen ja kansainvälisen kilpailukyvyn kehittyminen.


title: CLEEN

text: CLEEN:in julkistamat strategiset tutkimuksen teema-alueet vuosille 2012-2014 ovatTavoitteiden saavuttamiseksi CLEEN organisoi, koordinoi ja hallinnoi tutkimushankkeissa tapahtuvaa tutkimusyhteistyötä ja sen rahoitusta.


title: CLEEN

text: Tällä hetkellä CLEEN koordinoi seitsemää eri tutkimusohjelmaa:


title: Brigitte Nielsen

text: Brigitte Nielsen (oik. Gitte Nielsen, s. 15. heinäkuuta 1963 Kööpenhamina, Tanska) on tanskalainen malli, näyttelijä ja laulaja. Malliurallaan Nielsen työskenteli useille huippumuotimerkeille, esimerkiksi Giorgio Armanille, Gianni Versacelle ja Gianfranco Ferrélle New Yorkissa, Pariisissa ja Berliinissä.


title: Brigitte Nielsen

text: Näyttelijänä Nielsen debytoi vuonna 1985 miekka ja magia -elokuvan "Red Sonja" pääosassa. Samana vuonna hän esiintyi myös elokuvassa "Rocky IV".


title: Brigitte Nielsen

text: Nielsen on ollut naimisissa viidesti, muun muassa näyttelijä Sylvester Stallonen kanssa 1985–1987. Nielsenillä on yhteensä neljä aikuista poikaa ja vuoden 2018 kesällä koeputkihedelmöityksen avulla syntynyt Frida-niminen tytär, jonka isä on Nielsenin viides aviomies, Mattia Dessi.Nielsen on esiintynyt myös lukuisissa televisioelokuvissa ja -ohjelmissa.


title: Viimeiset ja ensimmäiset

text: Viimeiset ja ensimmäiset () on tulevaisuuden historiaa kuvaava tieteiskirja, jonka kirjoitti brittiläinen tieteiskirjailija Olaf Stapledon. "Viimeiset ja ensimmäiset" kattaa ihmiskunnan historian nykyisyydestä aina kahden miljardin vuoden päähän, kuvaten 18. erillistä "ihmiskuntaa", joista ensimmäinen ja primitiivisin olemme me.


title: Viimeiset ja ensimmäiset

text: Stapledonin käsitys historiasta perustuu Hegelin filosofiaan, jonka mukaan sivilisaatio yksi toisensa jälkeen nousee ja tuhoutuu, mutta seuraavat sivilisaatiot yltävät aina pidemmälle kuin edeltäjänsä. Esimerkiksi nykyinen länsimaat on Antiikin sivilisaation perillinen, kuitenkin yltäen paljon pidemmälle kuin antiikin sivilisaatio ylsi. Kirja esittelee uusina ideoina mm. geenimanipulaation ja varhaisen esimerkin superälystä.


title: Christian Andreasen

text: Christian Andreasen (s. 18. toukokuuta 1988 Aalborg, Tanska) on tanskalainen jalkapalloilija, pelipaikaltaan keskikenttäpelaaja.


title: Christian Andreasen

text: Andreasen edusti juniorina Gistrupia, AaB Fodboldia ja Randersia. Ensimmäisen ammattilaissopimuksensa hän teki Randersin kanssa kesällä 2007. Kaudella 2009 hän pelasi lainasopimuksella kahdeksan ottelua Veikkausliigaa Turun Palloseurassa, ja teki otteluissa viisi maalia. Lainan päätyttyä heinäkuussa 2009 Andreasen allekirjoitti kaksivuotisen sopimuksen Thistedin kanssa. Syksyllä hän sai jännevamman, jonka vuoksi hän ei voinut pelata ennen lokakuuta 2010. Tammikuussa 2012 Andreasen tuli Veikkausliigan Kuopion Palloseuran testattavaksi. Hän pelasi ensimmäisen virallisen ottelunsa KuPS:ssa 20. tammikuuta, kun se kohtasi Liigacupissa JJK Jyväskylän, ja teki ottelussa joukkueensa ainoan maalin tasoittaen ottelun muutamaa minuuttia ennen pelin päättymistä.


title: Ilari Kaila

text: Ilari Kaila (s. 1978) on suomalainen säveltäjä. Kaila opiskeli sävellystä Sibelius-Akatemiassa vuosina 1998–2003 opettajinaan Olli Kortekangas ja Eero Hämeenniemi. Hän opiskeli vuosina 2004-2010 Stony Brook -yliopistossa New Yorkissa valmistuen musiikin tohtoriksi, ja on opettanut musiikkia New Yorkin Columbia-yliopistossa. Tällä hetkellä (2017) hän on composer-in-residence Hong Kongin HKUST-yliopistossa. Vuonna 2018 Ilari Kailalla oli sävellyskonsertti Mata-festivaalilla New Yorkin kaupungissa.


title: Ilari Kaila

text: Kaila on myös politiikkaan, ihmisoikeusasiohin, ja musiikkiin keskittyvä vapaa toimittaja. Hän on tehnyt musiikkiaiheisia radiodokumentteja Yleisradiolle.


title: Dead Again (Type O Negativen albumi)

text: Dead Again On Type O Negativen viimeinen studioalbumi. Se julkaistiin vuonna 2007. Dead Again oli ensimmäinen Type O albumi sitten The Origin of the Fecesin, jolla rumpali Johnny Kelly soitti rumpukoneen sijaan.


title: Dead Again (Type O Negativen albumi)

text: Albumi nousi Suomen virallisen listan sijalle 5.


title: Dead Again (Type O Negativen albumi)

text: Dead Againin lyriikka pohjautuu vahvasti Peter Steelen henkilökohtaisiin ongelmiin, kuten kokaiiniriippuvuuteen, vankilareissuihin ja sukulaisten kuolemaan. Hän olikin maininnut omistavansa albumin äidilleen, joka ennen kuolemaansa auttoi Steeleä kappaleiden sanoitusprosessissa. Albumi on hyvin moniulotteinen ja sisältää Type O Negativen koko linjan tuoden myös paljon uusia elementtejä mukanaan. Esimerkkeinä Life Is Killing Me-linjaa jatkavan nimikkoraidan, October Rust-henkisen September Sunin ja raskautta uhkuvan Profit of Doomin. Albumilla on myös yhtyeen uran toiseksi pisin studioäänite "These Three Things", joka on yhtyeen mittapuulla hyvin progressiivinen. Type O Negativelle tyypillinen voimakkaasti särötetty kitara/basso-osasto on hieman laantunut, vaikka kakkosraita Tripping A Blind Man onkin hyvin lähellä Carnivoren soundia.


title: Dead Again (Type O Negativen albumi)

text: Sävellys ja sanoitus Peter Steele, ellei toisin mainita.


title: Kitukränn

text: Kitukränn on Vanhassa Raumassa sijaitseva Suomen kapein katu. Kuninkaankadun ja Kauppakadun yhdistävä kuja on mitattu vain 213 cm leveäksi. Rauman Kilta päätyi mittauksessaan lukuun 263,4 senttimetriä. Pituutta sillä on noin 60 metriä. Moottoriajoneuvolla ajo on Kitukrännillä kielletty.


title: Kitukränn

text: Katu esiintyy ensimmäisen kerran kartoissa vuonna 1784, jolloin se on merkitty Daniel Gadolinin 1756 piirtämän kartan kopioon. Kitukränn on kuitenkin todennäköisesti vielä tätäkin vanhempi.


title: Kitukränn

text: Kadun nimen jälkiosa tulee ruotsin kielen kujaa merkitsevästä sanasta "gränd". Etuosa tulee todennäköisesti "kituliaasta" tai "kitukasvuisesta". Toisen teorian mukaan se tulisi ruotsin kielen ulostetta tarkoittavasta sanasta "skit". Tuolloin kujaa olisi käytetty keskiaikaiseen tapaan jätteiden kaatopaikkana ennen viemäriverkoston rakentamista.


title: Viimeinen lohikäärme

text: Viimeinen lohikäärme (engl. "Dragonheart") on vuonna 1996 julkaistu fantasia/seikkailuelokuva. Elokuvan pääosia esittävät Dennis Quaid, David Thewlis, Pete Postlethwaite, Jason Isaacs, Julie Christie, Dina Meyer, Brian Thompson, Terry O'Neill ja John Gielgud. Sean Connery ääninäyttelee elokuvassa Draco-nimistä lohikäärmettä. Elokuvan on ohjannut Rob Cohen. Elokuva oli taloudellinen menestys ja voitti Saturn-palkinnon Parhaasta fantasiaelokuvasta ja Hollywood Digital Awardin. Elokuva sai myöhemmin jatko-osan "", joka julkaistiin suoraan videolle.


title: Borneonsureli

text: Borneonsureli ("Presbytis hosei") on vanhan maailman häntäapinoihin kuuluva kädellislaji. Se elää kotoperäisenä Borneon saarella, jossa sitä tavataan Bruneissa, Kalimantanissa (Indonesia) ja Itä-Malesiassa. Sen elinympäristöä ovat subtrooppiset ja trooppiset metsät. Sen uhkana on elinympäristöjen häviäminen.


title: Borneonsureli

text: Sen alalajeista hävinneeksi luultu "Presbytis hosei canicrus" on havaittu uudestaan. Asia julkistettiin tammikuussa 2012. Niitä oli tallentunut kuviin, joihin oli tarkoitus kuvata Borneon saarella muita eläinlajeja. Sen elinalueiden metsiä on tuhoutunut tulipaloissa ja niitä on raivattu ihmisten käyttöön. Löytöpaikka on Wehean sademetsä. Apina on suurikokoinen ja harmaa, ja sillä on valkea kaulus.


title: Borneonsureli

text: Lajilla on neljä alalajia:


title: Kahtaistaittuminen

text: Kahtaistaittuminen on valonsäteen hajoamista kahdeksi säteeksi sen kulkiessa eräiden anisotrooppisten aineiden kuten kalsiitin tai boorinitridin läpi. Ilmiön kuvasi ensimmäisenä tanskalainen tiedemies Rasmus Bartholin, joka vuonna 1669 havaitsi sen kalsiitissa Nykyisin ilmiön tiedetään esiintyvän myös eräissä muoveissa, magneettisissa materiaaleissa, monissa ei-kiteisissä aineissa ja nestekiteissä.


title: Kahtaistaittuminen

text:
Yksinkertaisimmassa muodossaan ilmiö esiintyy aineissa, joilla on yksiakselista anisotropiaa. Toisin sanoen aineen rakenne on sellainen, että sillä on yksi symmetria-akseli, mutta ei vastaavia akseleita sitä vastaan kohtisuorassa tasossa. Niinpä kahtaistaittumista ei voi esiintyä kuutiollisesti kiteytyvissä aineissa. Tätä akselia sanotaan kiteen optiseksi akseliksi, ja valonsäteillä, jotka ovat lineaarisesti polarisoituneet tämän akselin suuntaisesti tai sitä vastaan kohtisuorasti, on eri suuri taitekerroin. Näistä taitekertoimista käytetään merkintöjä "n" and "n", missä alaindeksit "e" ja "o" tulevat sanoista "ekstraordinaarinen" ja "ordinaarinen"; suomeksi käytetään myös termejä "erikoissääntöinen" ja "yleissääntöinen". Nämä nimet johtuvat siitä, että jos polarisoitumaton valo saapuu aineeseen terävässä kulmassa (> 0), tätä akselia vastaan kohtisuorasti polaroitunut osa valosta taittuu normaalin taittumislain mukaisesti, kun taas akselin suuntaisesti polarisoitunut osa taittuu tästä poikkeavalla tavalla kulmassa, joka riippuu tulokulmasta ja taitekerrointen erotuksesta
Tätä erotusta sanotaan kahtaistaittumisen magnitudiksi. Valo jakautuu näin ollen kahteen lineaarisesti polarisoituneeseen osaan, joita sanotaan yleissääntöiseksi eli ordinaariseksi sekä erikoissääntöiseksi eli ekstraordinaariseksi. Poikkeuksena ovat tilanteet, jossa valo tulee aineeseen joko optisen akselin suuntaisesti tai sitä vastaan kohtisuorasti. Ensinmainitussa tapauksessa molemmat säteet ovat yleissääntöisiä eivätkä erkane toisistaan. Myöskään jälkimmäisessä tapauksessa ne eivät erkane toisistaan, mutta yleis- ja erikoissääntöinen komponentti kulkevat eri nopeuksilla. Tätä ilmiötä käytetään lineaarisesti polarisoituneen valon muuttamiseksi ympyräpolaroituneeksi tai päinvastoin.


title: Kahtaistaittuminen

text: Kahtaistaittuminen esiintyy myös kaksiakselisesti anisotrooppisissa aineissa, joita sanotaan myös kolmoistaittaviksi, mutta niiden kuvaus on oleellisesti monimutkaisempaa.


title: Kahtaistaittuminen

text: Kahtaistaittavia aineita esiintyy yleisesti luonnossakin, mutta on myös useita tapoja muuttaa optisesti isotrooppiset materiaalit sellaisiksi:Parhaiten tutkitut kahtaistaittavat aineet ovat kiteisiä, ja niistä joidenkin taitekertoimet on taulukoitu oikealla (aallonpituudella ~ 590 nm). Piikarbidi eli moissaniitti on vahvasti kahtaistaittavaa.


title: Kahtaistaittuminen

text:
Monet muovit ovat kahtaistaittavia, koska niiden molekyylit ovat "jähmettyneet" jännittyneeseen tilaan, kun muovi on muodostunut.
Esimerkiksi sellofaani on halpa kahtaistaittava materiaali, ja polaroidilevyjä käytetään yleisesti kahtaistaittavien muovien kuten polystyreenin ja polykarbonaatin optisen akselin suunnan selvittämiseen. Kahtaistaittavia aineita käytetään monissa polaroitunutta valoa käsittelevissä laitteissa kuten aaltolevyissä, polarisoivissa prismoissa ja Lyotin suodattimissa.


title: Kahtaistaittuminen

text: Kuten edellä todettiin, kahtaistaittumista voi esiintyä myös magneettisissa aineissa, mutta näkyvän valon aallonpituuksilla huomattavat permeabiliteetin vaihtelut eri suunnissa ovat harvinaisia.


title: Kahtaistaittuminen

text: Puuvillakuidut ovat myös kahtaistaittavia, koska niissä on suuri määrä selluloosaa kuidun solunseinissä.


title: Kahtaistaittuminen

text: Vähäisetkin valmistusvirheet optisissa kuiduissa voivat tehdä ne kahtaistaittaviksi, mikä aiheuttaa häiriöitä tietoliikenteessä. Tällaiset virheet voivat johtua rakenteen geometriasta tai fotoelastisista ilmiöistä.


title: Kahtaistaittuminen

text: Tietyssä leviämissuunnassa on yleensä kaksi kohtisuoraa polarisaatiota, joihin nähden väliaine käyttäytyy ikään kuin sillä olisi vain yksi "efektiivinen" taitekerroin. Yksiakselisessa aineessa säteitä, joilla on nämä polarisaatiot, sanotaan erikoissääntöiseksi (ekstraordinaariseksi, "e"-säde) ja yleissääntöiseksi (ordinaariseksi, "o"-säde), mitkä vastaavat erikois- ja yleissääntöistä taitekerrointa. Kaksiakselisessa materiaalissa on kolme taitekerrointa "α", "β" ja "γ", mutta vain kaksi sädettä, joita sanotaan nopeaksi ja hitaaksi säteeksi. Hidas säde on se, jolla on suurin efektiivinen taitekerroin.


title: Kahtaistaittuminen

text: Yksiakselisessa aineessa määritellään "z"-akseli aineen optiseksi akseliksi, ja efektiiviset taitekertoimet ovat oikealla olevan taulukon mukaiset. Tällöin "xz"-tasossa kulkevien säteiden taitekertoimet vaihtelevat jatkuvasti formula_2:n ja formula_3:n välillä riippuen säteen ja "z"-akselin välisestä kulmasta. Efektiiviset taitekertoimet saadaan indeksiellipsoidista.


title: Kahtaistaittuminen

text: Kaksiakselinen kahtaistaittavuus, jota sanotaan myös "kolmoistaittavuudeksi", esiintyy anisotrooppisissa aineissa, joilla on useampi kuin yksi anisotropia-akseli. Sellaisten aineiden taitekerroin on esitettävä tensorina "n", jolla yleensä on kolme eri ominaisarvoa, "n", "n" ja "n".


title: Kahtaistaittuminen

text: Yksiakselisesti kahtaistaittavat aineet jaetaan positiivisesti tai negatiivisesti kahtaistaittaviin sen kukaan, onko sen optista akselia kohti suunnatun valon taitekerroin suurempi optisen akselin suuntaisesti polaroituneelle valolle kuin sitä vastaan kohtisuorasti polarisoituneelle vai päinvastoin. Toisin sanoen hidas säde on polarisoitunut optisen akselin suuntaisesti positiivisesti kahtaistaittavissa aineissa, negatiivisesti kahtaistaittavissa taas sitä vastaan kohtisuorasti.


title: Kahtaistaittuminen

text: Kahtaistaittavuutta ja muita samantapaisia optisia ilmiöitä voidaan mitata sillä, minkä verran valon polarisaatio muuttuu sen kulkiessa aineen läpi. Tällaisia mittauksia sanotaan polarimetriaksi.


title: Kahtaistaittuminen

text: Optisissa mikroskoopeissa käytetään usein polarisoivia suodattimia. Tällaisten suodattimien välissä kahtaistaittava näyte näkyy kirkkaasti tummaa (isotrooppista) taustaa vasten.


title: Kahtaistaittuminen

text: Kemiallisissa yhdisteissä kuten kalsiumkarbonaatissa sekä kiteissä kuten kalsiitissa taitekerroin riippuu valon tulosuunnasta. Valon taittuminen riippuu myös aineen koostumuksesta, ja se voidaan laskea Gladstonen-Dalen relaation avulla.


title: Kahtaistaittuminen

text: Kahtaistaittumista käytetään yleisesti optisissa laitteissa kuten nestekidenäytöissä, elektro-optisissa modulaattoreissa, Lyot'n värisuodattimissa, aaltolevyissä ja niin edelleen.


title: Kahtaistaittuminen

text: Kahtaistaittavia suodattimia käytetään myös elektronisissa kameroissa, joissa kiteen paksuutta säädetään kuvan levittämiseksi tietyssä suunnassa ja täten sen koon suurentamiseksi. Tämä on oleellista kaikissa televisio- ja elektronisissa elokuvakameroissa.


title: Kahtaistaittuminen

text: Kahtaistaittumista käytetään hyväksi myös lääketieteellisissä diagnooseissa.


title: Kahtaistaittuminen

text: Kihdissä ihmisen nivelissä tai niistä neulalla pistettäessä saatavassa nesteessä esiintyy negatiivisesti kahtaistaittavia natriumuraattikiteitä. Toisaalta kalsiumpyrofosfaattikiteet ovat heikosti positiivisesti kahtaistaittavia. Käytännössä uraattikiteet näyttävät keltaisilta ja kalsiumpyrofosfaattikiteet sinisiltä, kun niiden pitkät akselit suunnataan punaisen kompensaatiofiltterin suuntaisesti , tai kun näytteeseen lisätään vertailun vuoksi kide, jonka kahtaistaittavuus tunnetaan.


title: Kahtaistaittuminen

text: Oftalmologiassa skannaava laserpolarimetria käyttää verkkokalvon hermokudoksen kahtaistaittavuutta sen paksuuden mittaamiseen, millä voidaan todentaa glaukooma.


title: Kahtaistaittuminen

text: Kahtaistaittavuuden kaltainen esiintyy myös anisotrooppisissa kimmoisissa aineissa. Niissä kimmoaallot jakautuvat kahtia samaan tapaan kuin valo kahtaistaittavissa aineissa. Maan sisuksissa kulkevien kahtaistaittuneiden kimmoaaltojen tutkimus kuuluu seismologiaan. Ilmiötä käytetään myös optisessa mineralogiassa kivilajien ja mineraalien kemiallisen koostumuksen ja historian tutkimiseen.


title: Kahtaistaittuminen

text: Isotrooppiset kiinteät aineet eivät normaalisti ole kahtaistaittavia. Mekaanisen jännityksen vaikutuksesta ne kuitenkin voivat tulla sellaiseksi. Tämä jännitys voidaan aikaansaada ulkoisesti tai se voi "jähmettyä" sen jälkeen, kun kahtaistaittava muovi on jäähdytetty valmistamisensa jälkeen. Kun tällainen näyte asetetaan kahden polarisaattorin väliin, väri-ilmiöt esiintyvät, koska valon polarisaatio kiertyy sen kulkiessa kahtaistaittavan aineen läpi ja tämän kiertymisen määrä riippuu valon aallonpituudesta. Tähän perustuu fotoelastisuus, jota käytetään jännityksen jakautumisen tutkimiseen kiinteissä aineissa.


title: Kahtaistaittuminen

text:
Yleisemmin kahtaistaittavuus voidaan määritellä olettamalla, että aineen dielektrinen permittiivisyys ja taitekerroin ovat tensoreita. Oletetaan, että tasoaalto etenee anisotrooppisessa väliaineessa, jonka suhteellinen permittiivisyystensori on ε. Tällöin sen taitekerroin on on tämän neliöjuuri:
Jos aaltoon liittyvä sähkökenttä ajan ja paikan funktiona on


title: Kahtaistaittuminen

text: missä "r" on paikkavektori ja "t" aika, aallon aaltovektori "k" ja kulmataajuus ω noudattavat Maxwellin yhtälöiden mukaisia ehtoja, mistä saadaan yhtälöt:


title: Kahtaistaittuminen

text: missä "c" on valonnopeus. Jos yhtälöissä 3a-b tehdään yhtälön 2 mukaiset sijoitukset, saadaan:


title: Kahtaistaittuminen

text: Matriisitulosta formula_10 käytetään usein erityistä nimeä "dielektrinen siirrosvektori" formula_11. Kahtaistaittavuus liittyy siis oleellisesti näiden vektorien lineaariseen riippuvuuteen toisistaan anisotrooppisissa väliaineissa.


title: Kahtaistaittuminen

text: Aaltovektorin "k" sallittujen arvojen löytämiseksi "E" voidaan eliminoida yhtälöstä 4a. Tämä voidaan tehdä kirjoittamalla yhtälö karteesisten koordinaattien avulla, missä "x"-, "y"- ja "z"-akselit valitaan "ε":n ominaisvektorien suuntaisiksi siten, että


title: Kahtaistaittuminen

text: Täten yhtälö 4a tulee muotoon


title: Kahtaistaittuminen

text: missä "E", "E", "E", "k", "k" ja "k" ovat sähkökentän "E" ja aaltovektorin "k" komponentit koordinaattiakselien suunnassa. Tämä on lineaarinen yhtälöryhmä, jossa tuntemattomat ovat "E", "E" ja "E", ja sillä on ei-triviaalit ratkaisut, jos yhtälöryhmän determinantti on nolla:


title: Kahtaistaittuminen

text: Suorittamalla yhtälön (6) kertolaskut ja järjestämällä termit uudestaan saadaan:


title: Kahtaistaittuminen

text: Yksiakselisen materiaalin tapauksessa, kun "n"="n"="n" ja "n"="n", yhtälö 7 voidaan saattaa muotoon


title: Kahtaistaittuminen

text: Yhtälössä 8 jokainen kerroin määrittelee "k"-avaruudessa pinnan - "aaltonormaalien" pinnan. Ensimmäinen kerroin määrittelee pallon ja toinen ellipsoidin. Tämän vuoksi jokaista aaltonormaalin suuntaa kohti on olemassa kaksi sallittua aaltovektoria "k". Aaltovektorin arvo pallopinnalla vastaa yleissääntöistä (ordinaarista), kun taas sen arvo ellipsoidipinnalla vastaa erikoissääntöistä (ekstraordinaarista) sädettä.


title: Kahtaistaittuminen

text: Kaksiakselisen materiaalin tapauksessa yhtälöä (7) ei voida muokata samalla tavalla, ja aaltonormaalipinnat ovatkin tällöin monimutkaisempia.


title: Kahtaistaittuminen

text: Kahtaistaittavuus mitataan usein säteille, jotka kulkevat jonkin optisen akselin suuntaisesti. Tässä tapauksessa taitekertoimella "n" on kaksi ominaisarvoa, joille voidaan käyttää merkintöjä "n" ja "n". Taitekerroin "n" voidaan diagonalisoida seuraavasti:


title: Kahtaistaittuminen

text: missä R(χ) on rotaatiomatriisi kulmassa χ. Sen sijaan, että olisi määritettävä koko tensori "n", riittää määrittää kahtaistaittavuuden "magnitudi" Δ"n", ja ekstinktiokulma χ, missä Δ"n" = "n" − "n".


title: Kahtaistaittuminen

text: Kvantti-ilmiöiden vuoksi tyhjiökin voi käyttäytyä kahtaistaittavan väliaineen tavoin. Kun kenttä on hyvin heikko ja muuttuu hitaasti, Eulerin ja Heisenbergin teorian mukainen Lagrangen funktio saa rajatapauksessa muodon:


title: Kahtaistaittuminen

text: missä formula_21 on hienorakennevakio ja "m" elektronin massa.


title: Kahtaistaittuminen

text: Efektiivinen sähköinen permittiivisyystensori ja magneettinen permeabilitensori ovat tällöin:


title: Kahtaistaittuminen

text: Kun tasoaalto kulkee alueella, jossa magneettikenttä on vakio, todetaan olevan kaksi ominaistilaa. Toisella tasoaallon sähköinen komponentti on kohtisuorassa aaltovektorin ja magneettikentän määräämää tasoa vastaan, toisella taas magneettinen komponentti on kohtisuorassa tätä tasoa vastaan. Edellisellä on taitekerroin formula_23, missä formula_24 on aaltovektorin ja magneettikentän välinen kulma, kun taas jälkimmäisen taitekerroin on formula_25.


title: Aalto-optiikka

text: Aalto-optiikka eli "fysikaalinen optiikka" tutkii niitä optiikan ilmiöitä, joissa valon aaltoluonteella on oleellinen merkitys ja joita sen vuoksi ei voida käsitellä pelkästään sädeoptiikan eli "geometrisen optiikan" keinoin. Tyypillisiä aalto-optiikan ilmiöitä ovat:


title: Gerald Celente

text: Gerald Celente (s. 29. tammikuuta 1946) on yhdysvaltalainen tulevaisuudentutkija, "Trends Journal" -lehden perustaja, talousasiantuntija ja julkaisija, joka tekee arvioita globaalin talouden ja muiden historiallisesti merkittävien tapahtumien pohjalta. Celente on koulutukseltaan juristi ja hän on sanonut olevansa "poliittinen ateisti" sekä "maailman kansalainen" viitaten siihen, ettei ole Yhdysvaltain presidenttien tai hallituksen alamainen. Hän on esiintynyt vieraana lukuisissa ohjelmissa kuten: "The Oprah Winfrey Show", "The Today Show", "Good Morning America", "CBS Morning News", "The Glenn Beck Show", "NBC Nightly News", "The Alex Jones Show" ja "Russia Today"."


title: Aldon Smith

text: Aldon Smith (s. 25. syyskuuta 1989, Greenwood, Mississippi) on yhdysvaltalainen amerikkalaisen jalkapallon pelaaja, pelipaikaltaan ulompi tukimies. Hän pelaa tällä hetkellä NFL-liigan San Francisco 49ersissa.


title: Aldon Smith

text: Vaikka yleisesti oletettiin San Francisco 49ersin varaavan kulmapuolustajan vuoden 2011 NFL:n varaustilaisuuden ensimmäisellä vuorollaan, he valitsivat tilaisuuden seitsemäntenä pelaajana Missourin yliopistossa yliopistojalkapalloa pelanneen Smithin. Vakuuttavan tulokaskauden pelannut Smith oli vahva ehdokas NFL:n vuoden puolustavan tulokkaan palkinnon voittajaksi, jääden kuitenkin äänestyksessä Von Millerin taakse.


title: Aldon Smith

text: Toisella kaudellaan Smith jatkoi vahvoja otteitaan. 19. marraskuuta 2012 pelatussa ottelussa Chicago Bearsia vastaan Aldon Smith säkitti vastustajan pelinrakentaja Jason Campbellin 5.5 kertaa, joka oli uusi ennätys Monday Night Footballin historiassa.


title: Aldon Smith

text: Smith joutui pidätetyksi Miamissa 28. tammikuuta 2012 rattijuopumuksesta epäiltynä.


title: Alattion kalliokuvat

text: Alattion kalliokuvat (myös Altan kalliokuvat) ovat nimitys Norjassa sijaitsevasta varsin laajasta ja monikohteisesta kalliokuvakompleksista. Sekä kalliopiirroksia että kalliomaalauksia löytyy useista piirroskohteista, joita on eri puolella Alattion kuntaa ja sen lähialueilla Tromssan läänissä. Pääosa kuvamateriaalista löytyy Alattionvuonon () alueelta ja sen edustalla olevista saarista, mutta myös Porsangerin- ja Kvænangenin vuonoista tunnetaan useita kuvakenttiä.


title: Alattion kalliokuvat

text: Ensimmäinen kirjallinen maininta Alattion kalliokuvista on vuodelta 1938, kun "Leirbuktin" maatilalta Kvalsundista löytyi kalliopiirros. Vuonna 1950 löydettiin "Isnestoften" ja muutama vuoden kuluttua vielä "Gåshopen" kalliopiirrokset. Vuonna 1966 löydettiin "Transfarelvdalen 1" kalliomaalaukset ja "Kvalsundin" kalliopiirrokset 1970. Laaja alattiolainen kuvakompleksi löydettiin 1973 "Storsteinenista", jolloin Alattiosta tuli suurin kuvakeskittymä pohjoisella pallonpuoliskolla. Löytö innosti kalliokuvien etsintään ja se tuotti tulosta. Piirroksia löydettiin "Hjemmeluftista" samana vuonna. Vanhoista kohteista havaitaan edelleen lisää kuvia, kun taas uusien kuvakenttien etsintä 2000-luvulla tuottaa tasaisesti lisää tuloksia.


title: Alattion kalliokuvat

text: Vuonna 2008 tiedettiin jo yli 6000 piirrosta tai maalausta, mikä tekee Alattiosta Pohjois-Euroopan rikkaimman kuvamateriaalin lukumäärän suhteen. Piirrosten kattava dokumentointi on kesken ja tarkkoja lukumääriä ei tiedetä. Kuvat on viimeisten tutkimusten mukaan tehty lähes yhtäjaksoisesti viimeisen 7000 vuoden aikana, mikä liittää ne ajallisesti suomalaiseen neoliittiseen eli keraamiseen kivikauteen.


title: Alattion kalliokuvat

text: Alattionvuono on tärkein kalliokuva-alue. Siellä kuvia löytyy seuraavista kohteista: "Hjemmeluft" (alue sisältää kohteet Apanes, Mellom Apanes og Bergheim, Bergheim, Ole Pedersen, Bergbukten, Mellom Bergbukten og Deccastasjonen ja Apana Gåred), "Storsteinen" (maalaus), "Ytre Kåfjord", "Amtmannsnes", "Transfarelvdalen", "Tollevik" (maalaus), "Isnestoften", "Langnesholmen". Suuren Sørøyan saaresta tunnetaan kohteet "Gåshoppet" ja "Slettenes". Kvaløyan eteläpuolen vuonosta löytyvät kohteet "Stokkeberg", "Kvalsund" ja "Leirbukt". Porsangerinvuonossa on kaksi kohdetta: "Brennelv" ja "Billefjord" (maalaus). Kvænangenfjordin pohjukassa on kohde "Lillestraumen".


title: Alattion kalliokuvat

text: Alattion museo, joka esittelee pohjoisen elämän lisäksi myös kalliokuvia, sijaitsee Hjemmefultissa noin 5 km Alattion keskustasta. Museon alueelle on maalattujen kalliokuvien katselua varten opastetut polut ja korotetut rampit.


title: Alattion kalliokuvat

text: Kalliokuvien ajoittaminen on vaikeaa, sillä tekemisestä jää tuskin koskaan ajoitettavia jälkiä. Kuitenkin arkeologiset kaivaukset kuvien läheltä ja erityisesti maankohomainen rajaa kuvien tekohetket tiettyihin kausiin. Paljon käytetty Helskogin ajoitusmenetelmä nojaa kuvien vaikutelmiin, piirrostekniikkaan ja maankohoamistietoihin. Gjerden uudet tulokset käyttää hyväkseen uusia tietoja maankohoamisen eri vaiheista ja soveltaa niitä Helskogin vaiheajatteluun.


title: Alattion kalliokuvat

text: Helskogin mukaan ensimmäiset kuvat tehtiin 4200 eaa. ja viimeiset 200 eaa. Gjerden ajoitukset ovat vastaavasti 5200 eaa. ja 200 eaa. Nuoremmat ajoitukset vastaavat toisiaan hyvin, mutta vanhemmissa ajoituksissa on 1000 vuoden eroavuus. Yksimielisyyttä asiasta ei vielä ole.


title: Alattion kalliokuvat

text: Vanhimpia tunnettuja kuvia tulkittiin siten, että ne esittivät arkista elämää ja sattuneita tapahtumia. Mutta jo 1920-luvulta asti kuviin on liitetty mukaan myös primitiivistä uskontoa ja sen rituaaleja. On arveltu, että hakatut tai maalatut kuvat olisivat olleet pyhälle paikalle tehtyjä riittien apuvälineitä ja pyhä paikka olisi vastannut entisaikojen saamelaisten seitoja. Kuva-aiheitahan ovat metsästys ja kalastus, joiden onnistuminen oli toivottavaa. Osa aiheista ovat kuitenkin jotain muuta ja näiden merkitys askarruttaa tutkijoita kovasti.


title: Alattion kalliokuvat

text: Monet tutkijat ovat kiinnittäneet huomiota kalliokuvien pohjana olevien kalliopintojen osuuteen tulkinnassa. Erityisissä tapauksissa tuntuu siltä, että pinnan korkeusvaihtelut olisivat kuvien "maastoa" ja koloihin kertynyt vesi "järviä". Joskus vene on hakattu kohtaan, jossa vesi sateen jälkeen virtaa oikeasti veneen päältä tai kallion aaltoileva mineraalijuonne olisi veneen alla vellova vesi. Koska kuvien sanoma ei ole vielä kokonaan auennut tutkijoille, on tällaisista seikoista tukinnassa apua.


title: Alattion kalliokuvat

text: Kalliokuvat on piirretty tai maalattu maaston sellaisiin kohtiin, joilla on ollut väestölle erityinen merkitys. Hjemmeluftin kuvat sijaitsevat vuonon lahdessa, jossa on saattanut olla paljon hylkeitä. Riittien teko sellaisella paikalla on ymmärrettävää.


title: Alattion kalliokuvat

text: Amtmannsnesin kuvakohteet sijaitsevat Altan kylän alueella keskellä Alattionvuonoa Amtmannsnesin niemellä, joka jää 213 metriä korkean Komsa-vuoren taakse. Niemen korkein kohta on 25 metriä merenpinnan yläpuolella. Kaikki kuvat sijaitsevat vain 14-17 metriä merenpinnan yläpuolella, joten ne ajoitetaan 3000-1800 eaa.(Helskog).


title: Alattion kalliokuvat

text: Kuvakenttien kokonaisala 200 m², mutta ne levittäytyvät 300 metrin matkalle neljässä kuvakentässä, joihin viitataan nimillä "Amtmannsnes 1", "Amtmannsnes 2A", "Amtmannsnes 2B" ja "Amtmannsnes 3". Amtmannsnes 2 kuvakentät jakaantuvat erikseen pohjoiseen ja etelään avautuvaan kuvakenttään, jotka merkitään kirjaimilla A ja B. Kuvia on yhteensä noin 600 ja ne poikkeavat ulkonäöltään monin tavoin muista Alattion kalliokuvista.


title: Alattion kalliokuvat

text: Eniten Alattion kuvia tutkinut Helskog on löytänyt 45 kuvaa peurasta tai hirvestä. Ne ovat yleensä 40-50 cm pitkät ja niillä on pitkä kaula sekä pitkä ja kapea pää, jossa lyhyet sarvet tai korvat. Suurin eläin on 165 cm pitkä peura. Eroosion takia osa kuvista jää tunnistamatta. Tärkeimmät saaliseläimmet kuvataan "läpinäkyvinä", mutta jotkin muut eläimet on saatettu piirtää "täytettyinä". Tällaiset saattavat olla jänikset, koirat tai ketut tai sudet. Outo piirre on merieläinten puuttuminen.


title: Alattion kalliokuvat

text: Ihmiset on joskus kuvattu sarvinaamiot päässään ja tilanteessa, jossa he koskettavat tilanteessa eri eläimiä raajoillansa. Näitä shamaaneiksi tulkittuja hahmoja on useita. Osalla ihmisistä on päässään kolme "tappia" ja niiden vartalo on piirretty pitkän hahmoa halkaisevan janan molemmin puolin semisymmetriseksi. Raajat on levitetty levälleen ja polvet esitetään taivutettuina tai adoranttisessa asennossa. Ihmisen vartaloon on voitu piirtää erilaisia kuvioita, jotka kytkevät hahmon tilanteen kontekstiin tuntemattomalla tavalla. Ihmishahmot ovat toisinaan melko abstrakteja näöltään. Ne on hahmoteltu suuriksi ja pyöreiksi ja niiden sisäosat on täytetty ristikkoviivoin.


title: Alattion kalliokuvat

text: Kuviot muodostavat oman motiiviryhmänsä. Useampiviivaiset aalto- tai siksak-kuviot hallitsevat kuviokenttiä. Vastaavaa veden aaltokuviota on voitu esittää myös yksiviivaisena, mutta vesieläinten puute voi muuttaa tulkinnan ranta-aallokoksi. Ristikuviot esiintyvät myös Kuolan niemimaalla, joten niiden tulkinta voisi aukaista kuvien sanomaa. Merkki on selvästi kivikautinen, joten kristilliset tulkinnat on jätettävä pois.


title: Alattion kalliokuvat

text: Veneiden vähäisyys askarruttaa myös. Esittävätkö kuviot veneitä ollenkaan, on vielä ratkaisematta.


title: Alattion kalliokuvat

text: Avokallio, johon kuvat on hakattu, sijaitsee Kåfjordin itärannalla noin 3 km Hjemmeluftista länteen. Kuvakenttä havaittiin 1978 ja se on 18-26 metriä merenpinnan yläpuolella, jolloin se sijoittuu Helskogin luokittelussa vaiheeseen 1 ja 2. Maankohoamisen perusteella sen ajoitukseksi tulee Helskogin mukaan 4200-1700 eaa. tai Gjerden mukaan 5300-2000 eaa. Kuvat ovat siten usealta aikakaudelta.


title: Alattion kalliokuvat

text: Kuvakenttä sisältää noin 1500 piirrosta. Kuvissa toistuvat motiivit ovat hirvi, peura, karhu, ihminen, kala, valas ja vene. Erilaisia tapahtumia ja kohtauksia on tunnistettu. Peuroja metsästetään aitauksiin, karhunmetsästys, ja ihmisten joukkokokoontuminen. Eläinten käyttäytymiseen viittaavat karhun talviunen kuvaus ja tiineet hirvet, peurat ja karhut. Veneet ovat yksinkertaisia ja pieniä tai siten pitkiä umiakin tapaisia kaarirunkoisia nahkaveneitä. Osa kuvioista esittää jotakin, mutta motiivi ei enää ilmene nykyihmiselle. Syynä voi olla kuvion sovittu erityistarkoitus. Myös geometrisiltä vaikuttavat kuviot eivät enää aukene tutkijoille, vaikka samanlaisia merkkejä tunnistetaan muilta kuvakentiltä eri maista.


title: Alattion kalliokuvat

text: Eräässä kohdassa on kaksi karhua piirretty talvipesiinsä noin 8 metrin etäisyydelle avokallion eri puolille. Pesät on yhdistetty karhun tassunjäljillä, jotka kulkevat mutkitellen pesästä pesään. Tulkinnan mukaan vasempi karhu jättää pesänsä keväällä ja kulkee maastossa erilaisissa ympäristöissä koko kesän ja päätyy syksyllä oikealla olevaan talvipesäänsä. Matkalla karhu ylittää altaan, joka täyttyy sateella vedestä. Lähelle on piirretty kuun ja auringon symbolit, jotka osallistuvat teemaan. Taivaankappaleiden yläpuolella seisovat peura ja hirvi kasvotusten, mutta toinen on piirretty ylösalaisin toiseen nähden. Näiden asennoilla tuntuu olevan merkitystä, koska samanlainen toistuu muutamassa muussa kuvakentässä.


title: Alattion kalliokuvat

text: Varsin hyvän käsityksen Kåfjordin kalliopiirroksista saa digitaalisesta skannauksesta, jota esitellään Alattion museon sivuilla (ks. viite).


title: Osteriahvenet

text: Osteriahvenet (Ostracoberycidae) on ahvenkaloihin kuuluva heimo. Heimon lajeja tavataan Intian valtamerestä ja Tyynestämerestä.


title: Osteriahvenet

text: Osteriahventen heimoon kuuluu yksi suku ja kolme lajia. Lajit ovat osteriahven ("Ostracoberyx dorygenys"), "Ostracoberyx fowleri" ja "Ostracoberyx paxtoni". Heimo on alun perin luokiteltu kuuluvaksi limapääkalojen lahkoon ("Beryciformes") ja sittemmin ahvenkalojen lahkoon joko meriahventen ("Serranidae") tai sinikalojen ("Pomatomidae") heimoon kuuluvaksi. Vuonna 1984 osteriahvenet erotettiin omaksi heimokseen "Percoidei"-alalahkoon.


title: Osteriahvenet

text: Osteriahvenlajit ovat pienehköjä kaloja ja kasvavat suurimmillaan noin 19 cm:n pituisiksi. Tyypillinen piirre niille on, että kallon luut muodostavat pään suojaksi ikään kuin kypärän. Kiduskannessa on suurikokoinen piikki ja myös etumainen selkäevä ja peräevä ovat piikikkäät. Selkäeviä kaloilla on kaksi. Osteriahventen suomut ovat pienikokoiset. Poikaset eroavat aikuisista kaloista ruumiinmuodoltaan ollen hyvin korkearuumiisia ja suuripäisiä.


title: Osteriahvenet

text: Osteriahvenia tavataan trooppisista vesistä Afrikan itärannikolta Japaniin ja Australiaan ulottuvalta vyöhykkeeltä. Lajit elävät tyypillisesti lähellä pohjaa 250–710 metrin syvyydessä. Niiden elintavoista tiedetään vain vähän.


title: Career Opportunities

text: Career Opportunities on brittiläisen punk-yhtye The Clashin kappale heidän debyyttialbumiltaan "The Clash". Toinen versio kappaleesta julkaistiin vuonna 1980 albumilla "Sandinista!", jossa Mickey Gallagherin kaksi poikaa, Luke ja Ben, lauloivat laulun.


title: Ferenc Rákóczi

text: Ferenc Rákóczi voi viitata ainakin seuraaviin henkilöihin:


title: UFL

text: UFL (lyhenne sanoista "United Football League") oli Yhdysvalloissa toiminut amerikkalaisen jalkapallon ammattilaisliiga. Se perustettiin vuonna 2007, ja ensimmäiset ottelut pelattiin lokakuussa 2009. Sarja lakkautettiin kesken kauden vuonna 2012.


title: UFL

text: Suurin osa UFL:n pelaajista oli joskus pelannut NFL:ssä, joka on lajin suurin ammattilaissarja.


title: UFL

text: Sarjan viimeisellä kaudella pelasi joukkuetta, Florida Tuskersin jouduttua lopettamaan ennen kauden 2011 alkua. Sarja oli suunnitellut uusien joukkueiden perustamista muun muassa Chattanoogaan, Salt Lake Cityyn ja Jacksoniin.


title: UFL

text: Kahtena ensimmäisenä kautena mestariksi kruunattiin Las Vegas Locomotives, joka hävisi kauden 2011 loppuottelussa Virginia Destroyersille.


title: American Idol (11. tuotantokausi)

text: American Idolin yhdestoista tuotantokausi alkoi Yhdysvalloissa 18. tammikuuta 2012. Ryan Seacrest toimi tälläkin tuotantokaudella Idolin juontajana. Tuomaristo pysyi samana kuin viime kaudella. Ohjelmaa esitettiin myös Suomessa Sub-kanavalla 26. tammikuuta alkaen. Muutoksia ei edelliskauteen verrattuna juuri ollut, paitsi Suomessa ohjelmaa esitettiin torstaina ja perjantaina.


title: American Idol (11. tuotantokausi)

text: Kilpailun voitti Phillip Phillips.


title: Sankarien aukio (Budapest)

text: Sankarien aukio () on tunnettu nähtävyys ja Unkarin kansallisten juhlien järjestämispaikka Budapestissa. Se sijaitsee Pestissä Andrássy út -kadun päässä.


title: Sankarien aukio (Budapest)

text: Aukiota hallitsee Millennium-muistomerkki, joka on pystytetty unkarilaisten maahantulon 1000-vuotisjuhlien kunniaksi vuonna 1896. Sen ovat suunnitelleet arkkitehti Albert Schickedanz ja kuvanveistäjä György Zala. Muistomerkissä on puoliympyrän muotoinen pylväsrivistö, johon on pystytetty neljätoista Unkarin kuninkaita ja kansallisia johtajia kuvaavaa pronssipatsasta. Pylväsrivistön edessä on 36 metrin korkuinen keskuspylväs, jonka huipulla oleva patsas kuvaa arkkienkeli Gabrielia, joka johtaa unkarilaiset maahansa.


title: Sankarien aukio (Budapest)

text: Muistokiveen hakatun kirjoituksen mukaan Sankarien aukio on omistettu ”niiden sankarien muistolle, jotka pyhittivät elämänsä kansamme vapaudelle ja itsenäisyydelle”. Muistomerkin patsaissa ovat kuninkaat Tapani Pyhä, Ladislaus Pyhä, Kálmán, Andreas II, Béla IV, Kaarle Robert ja Ludvig Suuri, valtionhoitaja János Hunyadi, kuningas Matias Corvinus, Transilvanian ruhtinaat Gábor Bethlen, István Bocskai, Imre Thököly ja Ferenc II Rákóczi sekä kansallissankari Lajos Kossuth. Alun perin viimeisenä oli keisari Frans Joosefin patsas.


title: Sankarien aukio (Budapest)

text: Aukion laidoilla ovat toisiaan vastapäätä uusklassiseen tyyliin rakennetut Kuvataiteiden museo ja Taidehalli. Kummankin ovat suunnitelleet Albert Schickedanz ja Fülop Herzog. Aukion takana on Kaupunginpuisto.


title: Sankarien aukio (Budapest)

text: Sankarien aukiolla järjestetään usein virallisia seremonioita kansallisten juhlapäivien ja valtiovierailuiden yhteydessä. Myös merkittävien henkilöiden muistotilaisuudet pidetään siellä. Esimerkiksi Unkarin kansannousun aikaisen pääministerin Imre Nagyn uudelleenhautaus järjestettiin Sankarien aukiolla.


title: Schade

text: Schade on saksalainen sukunimi.


title: Neidonadiantumi

text: Neidonadiantumi eli neidonhiussaniainen ("Adiantum capillus-veneris") on Euroopassa Atlantin rannikolla ja Välimeren alueella tavattava hento saniainen. Kasvin varsi on ohut ja suikertava. Mustanruskeiden ruotien päissä ovat lehdet, joiden lehdykät ovat suippotyviset ja halkihaaraisesti suonittuneet. Itiöpesäkkeet sijaitsevat lehtien laidoilla taaksekääntyneiden laitojen alla.


title: Sankarien aukio

text: Sankarien aukio on monen kaupungin keskustassa oleva aukio.


title: Reunuspietaryrtti

text: Reunuspietaryrtti eli reunuspäivänkakkara ("Tanacetum parthenium", syn. "Chrysanthemum parthenium") on vahvasti ryydintuoksuinen pietaryrttilaji, jota kasvatetaan myös koristekasvina.


title: Reunuspietaryrtti

text: Reunuspietaryrtti kasvaa 10–50 senttimetriä korkeaksi. Sen vankka varsi on uurteinen ja usein jo tyvestä haarova. Lehdet ovat varressa kierteisesti. Himmeän- tai kellanvihreä lehtilapa on hienokarvainen, puikea ja parijakoinen tai -osainen. Lehtilavan liuskat ovat hampaisia ja pyöreäkärkisiä. Kukintona on 2–35 mykeröstä koostuva mykeröstö. Mykeröt ovat noin 1,5 cm leveitä. Laitakukkien kieli on 2–7 millimetriä pitkä ja väriltään valkoinen, Kehräkukat ovat kellertäviä torvikukkia tai laitakukkien kaltaisia. Jalostettuna lajista tunnetaan myös kerrottukukkaisia yksilöitä. Pähkylä on 5–8-harjuinen.


title: Reunuspietaryrtti

text: Kasvi muistuttaa jossain määrin sekä pietaryrttiä ("T. vulgare") että päivänkakkaraa ("Leucanthemum vulgare").


title: Reunuspietaryrtti

text: Alun perin reunuspietaryrtti on kotoisin Lounais-Aasiasta ja Balkanilta. Laji on levinnyt muualle viljelyn myötä. Esimerkiksi Tanskassa, Etelä- ja Keski-Ruotsissa ja -Suomessa sekä Etelä-Norjassa sitä tavataan villiintyneenä karkulaislajina. Suomessa reunuspietaryrtistä on havaintoja lähinnä maan eteläosista sekä Pohjanlanden rannikolta Oulun korkeudelle saakka.


title: Reunuspietaryrtti

text: Viljelyjäänteenä ja -karkulaisena kasvaessa reunuspietaryrtin tyypillisiä kasvupaikkoja ovat erilaiset joutomaat, nurmikot ja kaatopaikat.


title: Reunuspietaryrtti

text: Reunuspietaryttiä viljellään nykyään koristekasvina. Sitä on aiemmin käytetty myös rohtokasvina torjumaan matoja ja hoitamaan kramppeja. Antiikin aikana lajia käytettiin naistentautien hoitamiseen, josta juontuu myös lajin tyttöä tai neitsyttä tarkoittava tieteellinen nimi "parthenium". Reunuspietaryrtti sisältää kouristuksia laukaisevia ja kipuja lieventäviä seksviterpeenilaktoneita (partenolidia, krysartemiineja, santamariinia, reynosiinia). Lisäksi kasvissa on melatoniinia.


title: Aleksandr Odojevski

text: Aleksandr Ivanovitš Odojevski (; 8. joulukuuta 1802 Pietari – 27. elokuuta 1839 Psezuape, nykyinen Lazarevskoje Sotšin lähellä) oli venäläinen runoilija ja dekabristi.


title: Aleksandr Odojevski

text: Aleksandr Odojevski syntyi vanhaan ruhtinassukuun. Hän oli kirjailija Vladimir Odojevskin serkku. Koulutuksensa hän sai kotonaan. Vuodesta 1815 lähtien Odojevski palveli keisarin kabinetissa ja vuodesta 1821 henkivartiokaartin ratsurykmentissä.


title: Aleksandr Odojevski

text: Vuonna 1824 Odojevski tutustui Kondrati Rylejeviin ja Aleksandr Bestuževiin. Seuraavana vuonna hän liittyi vallankumoukselliseen Pohjoisen seuraan. Hän osallistui Senaatintorin dekabristikapinaan ja joutui sen jälkeen vangiksi Pietari-Paavalin linnoitukseen. Vuonna 1826 Odojevski tuomittiin pakkotyöhön Siperiaan. Aluksi hän oli vankina Tšitassa ja vuodesta 1830 Petrovskissa. Vuonna 1833 hänet siirrettiin karkotukseen Irkutskin lääniin ja vuonna 1836 Išimiin. Vuodesta 1837 lähtien Odojevski palveli sotamiehenä Kaukasiassa, jossa hän kuoli malariaan.


title: Aleksandr Odojevski

text: Runoilijana Odojevski vastusti sentimentalismia ja melankoliaa. Hän tuhosi itse suurimman osan ennen vuotta 1825 kirjoittamistaan teoksista. Säilyneisiin runoihin kuuluu "Bal" (”Tanssiaiset”, 1825), joka piirtää groteskin kuvan Pietarin seurapiirielämästä. Myöhemmät teokset ovat uskollisia aikaisemmille ihanteille. "Strun veštših plamennyje zvuki" (”Enteilevien jousten liekehtivät äänet”, 1827) on vastaus Aleksandr Puškinin runoon "V Sibir" (”Siperiaan”). Leninin julkaiseman "Iskran" tunnuslause ”Kipinästä syttyy liekki” perustuu runoilijan säkeeseen. Kaukasiassa Odojevski tutustui Mihail Lermontoviin, joka on kirjoittanut hänen kuolemalleen omistetun runon.


title: Iž (joki)

text: Iž ( ja , ) on Volgan vesistöön kuuluvan Kaman sivujoki Udmurtiassa ja Tatarstanissa Venäjällä. Sen pituus on 270 kilometriä ja valuma-alueen laajuus 8 510 neliökilometriä. Keskimääräinen virtaus Agryzin luona on 17,7 kuutiometriä sekunnissa.


title: Iž (joki)

text: Joki saa alkunsa Jakšur-Bodjan ja Šarkanin piireistä virtaavien Bolšoi ja Malyi Iž -jokien yhtymäkohdasta. Se virtaa kohti etelää ja laskee Ala-Kaman tekojärveen. Suurimmat sivujoet ovat Selytška, Tšur, Ljuk, Sepytš, Postolka, Bobinka, Tšaž, Varzinka, Mukšinka, Vožoika, Pozim ja Kyrkymas.


title: Iž (joki)

text: Ižin varrella sijaitsee Udmurtian pääkaupunki Iževsk, jossa on suuri patoallas. Joki on pahasti saastunut. Sitä käytetään vesilähteenä ja retkeilykohteena.


title: Sir Billi the Vet

text: Sir Billi the Vet on vuonna 2006 julkaistu animaatioelokuva. Elokuvan äänirooleja esittävät John Amabile, Richard Bries, Sean Connery, Alan Cumming, Patrick Doyle, Greg Hemphill, Ford Kiernan, Miriam Margolyes, Alex Norton, Gail Porter ja Barbara Rafferty. Elokuvan on käsikirjoittanut Tessa Hartmann. Elokuvalle ilmestyi myöhemmin jatko-osa Sir Billi vuonna 2012.


title: Ranulf Flambard

text: Ranulf Flambard (n. 1060–1128) oli Durhamin piispa. Flambard rikastui verojen keruulla kuningas Vilhelm Punaisen aikana, mistä syystä hän oli epäsuosittu. Vilhelmin kuoltua kuningas Henrik I vangitsi hänet Lontoon Toweriin, mistä hän onnistui pakenemaan ensimmäisenä vankina. Hän lähti Normandiaan maanpakoon Vilhelmin ja Henrikin veljen, Robert II:n kanssa. Flambardista tuli Robertin neuvonantaja ja hän auttoi Robertia tämän epäonnistuneessa maihinousussa Englantiin.


title: Ranulf Flambard

text: Vahvistaakseen asemaansa Henrik I, joka oli noussut kuninkaaksi, vangitsi Ranulfin Toweriin kavalluksesta syytettynä. Hän pääsi pakoon vankeudesta helmikuussa ja toimi kesällä 1101 Robert II:n hyväksi hänen vallankaappausyrityksessään. Kuningas päätti takavarikoida piispan maaomaisuuden ja Canterburyn arkkipiispa Anselm syytti häntä simoniasta kirkollisessa oikeudessa, joka paavin määräyksellä asetti hänet Anselmin harkinnan alaisuuteen.


title: Ranulf Flambard

text: Flambard jatkoi katedraalin rakennuttamista, jonka hänen edeltäjänsä oli aloittanut, rakennutti muurin Durhamin linnan ympärille ja rakensi Norhamin linnan Tweed-joen puolustamista varten. Hän käski siirtää Cuthbertin pyhäinjäännökset uuteen hautaan juhlallisessa seremoniassa. Hän kuoli 5. syyskuuta 1128.


title: Ranulf Flambard

text: Flambardilla tiedetään olleen kolme tai neljä poikaa. Elias oli Henrik I:sen viranhaltija, joka omisti prebendan Lontoossa. Ralf oli pappina Middlehamissa ja vuodesta 1138 arkkipiispa Theobaldin huonekunnan jäsen. Hänellä oli veljenpojat Osbert, Ranulf, Robert, Richard ja William.


title: Votka (joki)

text: Votka (, ) on Volgan vesistöön kuuluvan Sivan sivujoki Udmurtiassa Venäjällä. Sen pituus on 66 kilometriä ja valuma-alueen laajuus 1 240 neliökilometriä.


title: Votka (joki)

text: Joki saa alkunsa Jakšur-Bodjan piirin Kiongopin kylän läheltä ja virtaa Šarkanin ja Votkinskin piirien kautta. Tärkeimmät sivujoet ovat Tšernuška, Šegjanka, Kazeska ja Šarkan. Votkan varrella sijaitsee Votkinskin kaupunki, jossa on suuri patoallas. Joki on öljyntuotannon saastuttama.


title: Saiturin joulu (vuoden 2001 elokuva)

text:
Saiturin joulu () on vuonna 2001 ensi-iltansa saanut animaatioelokuva, joka perustuu Charles Dickensin joulutarinaan. Elokuvan ääninäyttelijöinä toimivat Simon Callow, Kate Winslet, Nicolas Cage, Jane Horrocks, Michael Gambon, Rhys Ifans, Juliet Stevenson, Robert Llewellyn, Beth Winslet ja Colin McFarlane. Elokuvan on ohjannut Jimmy T. Murakami.
Film-O-Holic-sivuston Juha Rosenqvistin mukaan "Saiturin joulu" ei yllä piirroselokuvana klassisen tarinansa tasolle: ”Animaatio on toteutukseltaan vähäilmeistä, hiljaista ja pastellinsävyistä, mikä todennäköisesti uuvuttaa karnevaaliväreihin ja vuoristoratavauhtiin totutettuja lapsikatsojia.” Paremmin hän uskoo elokuvan sopivan aikuisille. Turun Sanomien Päivi Valotiekin harmitteli piirrostoteutuksen vaisuutta mutta sanoi sen toisaalta toimivan siksi yhtä hyvin myös pienessä tv-ruudussa, koska vahva tarina kantaa.


title: Castle-luokka (vartioalus)

text: Castle-luokka oli Britannian kuninkaallisen laivaston vartiolaivaluokka, johon piti alun perin kuulua kuusi alusta. Aluksista kuitenkin vain kaksi valmistui. Alustyyppi on brittiläisen luokittelun mukaan partioalus.


title: Castle-luokka (vartioalus)

text: Luokka suunniteltiin korvaamaan runsaasti kritiikkiä saanut edeltäjänsä Island-luokka. Sen piti olla nopeampi, merikelpoisempi ja varustaa helikopterikannella. Luokan molemmat alukset valmisti Aberdeenilaiyritys Hall, Russell and Company. Luokka oli lopulta uppoumaltaan 300 tonnia suurempi, vakaampia kovassa merenkäynnissä, kolme solmua nopeampia ja niissä oli suurehko laskeutumisalusta, jolle kykeni Sea King helikopteri laskeutumaan. Aluksella oli myös tilapäisesti mahdollista majoittaa 120 henkeä.


title: Castle-luokka (vartioalus)

text: Alusten tärkein tehtävä oli kalastusalueiden sekä Pohjanmeren öljy- ja kaasukenttien valvonta. Ne kykenivät myös palvelemaan miinalaivoina sekä öljyntorjuntatehtävissä.


title: Siva (joki)

text: Siva () on Volgan vesistöön kuuluvan Kaman sivujoki Permin aluepiirissä ja Udmurtian tasavallassa Venäjällä. Sen pituus on 206 kilometriä ja valuma-alueen laajuus 4 870 neliökilometriä. Keskimääräinen virtaus on 31,2 kuutiometriä sekunnissa.


title: Siva (joki)

text: Joen nimi juontuu muinaispermiläisistä sanoista "*śi" ’lähde’ ja "*va" ’vesi’. Se saa alkunsa Permin aluepiiristä Jagutkin kylän läheltä. Udmurtian alueella Siva virtaa Votkinskin piirissä. Tärkeimmät sivujoet ovat Sosnovka, Tšornaja, Lyp, Kivara, Votka, Bolšaja Kivara ja Malaja Votka. Jokea käytetään vesilähteenä, virkistyskalastukseen ja retkeilyyn. Alajuoksulla on kalankasvatusaltaita.


title: Edison Denisov

text: Edison Vasiljevitš Denisov (, 6. huhtikuuta 1929 Tomsk, Neuvostoliitto – 24. marraskuuta 1996 Pariisi, Ranska) oli neuvostoliittolainen säveltäjä ja pedagogi. Hänet tunnettiin maailmanlaajuisesti avantgardistisista töistään samalla kun hän kohtasi kotimaassaan voimakasta kritiikkiä. Denisov sai Neuvostoliitossa julkista tunnustusta vasta maan kulttuuri-ilmapiirin vapauduttua 1980-luvun jälkipuoliskolla, ja häntä pidetään laajalti eräänä tärkeimmistä Dmitri Šostakovitšin ajan jälkeisen venäläisen säveltäjäsukupolven hahmoista sekä tärkeänä alansa pedagogina.


title: Edison Denisov

text: Denisov syntyi Tomskissa, Siperiassa. Hänen isänsä oli sähköinsinööri ja antoi pojalleen etunimen keksijä Thomas Edisonin mukaan. Nimi muodostaa myös anagrammin hänen sukunimestään (v-kirjainta lukuun ottamatta). Hänen äitinsä oli lääkäri. Edison oli jo varhain kiinnostunut matematiikasta, musiikista ja maalaustaiteista. Denisovin isä kuoli 1940 Edisonin ollessa 11-vuotias. Hän joutui varhain huolehtimaan sekä isoäidistään sekä kahdesta nuoremmasta sisarestaan, mitä hän piti myöhemmin ”hyvänä koulutuksena elämää varten”.


title: Edison Denisov

text: Edison Denisov opiskeli matematiikkaa ja mekaniikkaa Tomskin yliopistossa 1946–1951. Musiikkiopinnot hän oli aloittanut jo vuonna 1943. Denisov opetteli soittamaan useita kansansoittimia ja opiskeli pianonsoittoa vuosina 1946–50 Tomskissa. Denisov aloitti sävellysopinnot Moskovan konservatoriossa Dmitri Šostakovitšin suosituksen ansiosta ja Vissarion Šebalinin johdolla vuonna 1951. Hän opiskeli myös pianonsoittoa Vladimir Belovin, instrumentaatiota Nikolai Rakovin ja musiikkianalyysiä Viktor Zuckermanin johdolla.


title: Edison Denisov

text: Denisov suoritti loppututkinnon 1956, jäi konservatorioon edelleen jatko-opiskelijaksi (1956–1961) ja toimi opettajana vuodesta 1960 alkaen. Hänet nimitettiin instrumentaation dosentiksi vuonna 1962, lisäksi hän opetti myös musiikin muotoanalyysia. Virallisesti Denisovin ei annettu opettaa säveltämistä lukuisista pyynnöistä huolimatta. Hän kuitenkin keräsi ympärilleen nuorempia opiskelijoita, joille hän esitteli sekä neuvostoliittolaista että ulkomaalaista nykymusiikkia. Hänen yksityisellä sävellysopetustyöllään tuli olemaan suuri merkitys Neuvostoliiton nykymusiikin kehitykselle.


title: Edison Denisov

text: Denisov sai kansainvälistä mainetta modernin musiikin mestarina 1960-luvulla, mutta kotimaassaan häntä ei arvostettu ja hänen töitään pidettiin musiikkipiireissa synkkinä ja kaoottisina. Neuvostoliittolainen lehdistö kuvaili Denisovia ”nousukkaaksi”, ”pseudo-innovaattoriksi” ja piti häntä lahjattomana. Denisovia kiellettiin matkustamasta ulkomaille, eikä hän voinut siten osallistua teostensa kantaesityksiin Euroopassa. Vuonna 1979 Tihon Hrennikovin johtama Neuvostoliiton säveltäjäliitto julisti Edison Denisovin sävellykset pannaan yhdessä Jelena Firsovan, Dmitri Smirnovin, Alexander Knaifelin, Viktor Suslinin, Vjatšeslav Artjomovin ja Sofia Gubaidulinan sävellysten kanssa. Yhtenä syynä pidettiin poliittisesti hyväksytystä linjasta poikenneiden sävellysten liian suurta suosiota ulkomailla.


title: Edison Denisov

text: Konserttimusiikin säveltämisen ja opetustyönsä ohessa Denisov teki yli 30 vuotta yhteistyötä Juri Ljubimovin kanssa ja sävelsi teatteri- ja elokuvamusiikkia Taganka-teatterille sekä muihin Venäjälle ja laajemminkin Eurooppaan suunnattuihin tuotantoihin. Denisov sai julkista tunnustusta kotimaassaan vasta Mihail Gorbatšovin uudistusten myötä 1980-luvun lopulla. Hänelle myönnettiin Neuvostoliiton valtion taidepalkinto 1989. Perestroikan myötä Denisov kykeni luomaan tiiviimpiä suhteita länteen ja tuomaan esiin avantgardistisia tekniikoitaan yhä vapaammin myös kotimaassaan. Hänestä tuli Moskovan nykymusiikkijärjestön johtaja 1990.


title: Edison Denisov

text: Denisov oli viehtynyt ranskalaiseen kulttuuriin, jonka pohjalta hän tutustui Boris Vianin kirjoituksiin. Niitä hän otti myös lauluteostensa ja oopperansa pohjaksi. Ranskalaiset pitivät erityisesti hänen tuotannostaan, ja hänen teoksiaan esitettiin maassa runsaasti. Muun muassa hänen oopperansa "L’Ecume des Jours" kantaesitettiin Pariisissa 1986. Vuonna 1991 hän alkoi opettaa nykymusiikkia myös IRCAMissa, Ranskassa Pierre Boulezin kutsumana.


title: Edison Denisov

text: Denisov oli naimisissa kahdesti. Hänen ensimmäinen vaimonsa oli Galina Grigorijeva, jonka kanssa hän sai tyttären. Liitto päättyi eroon. Toisen avioliiton hän solmi 1987 Jekaterina Kubrovskajan kanssa, ja he saivat kaksi tytärtä. Kaksi vuotta ennen kuolemaansa Denisov joutui vakavaan auto-onnettomuuteen Moskovassa, eikä hän sukulaisten mukaan toipunut siitä koskaan täysin. Hänen terveytensä oli varsin huono, ja viimeisiksi vuosikseen hän siirtyi asumaan tuoreen perheensä kanssa Pariisiin, missä ranskalaiset tukivat taloudellisesti hänen kalliita lääketieteellisiä hoitojaan. Hän kuoli pariisilaisessa sairaalassa 24. marraskuuta 1996.